
Forsiden: 

Den 9. juli og 11. august 1946 var 
der to masseobservationer af stærkt 
lysende fænomener over Sverige. 
Den såkaldte spøgelsesraket-bølge 
havde kulmineret. Men trods flere 
tusinde observationer på et år lykke¬ 
des det kun at tage ét foto af fæno¬ 
menet. I august 1986 blev fotografen 
og hans hustru interviewet i deres 
hjem i Uppsala. Her fortalte de, 
hvad der egentlig skete den sommer¬ 
dag i 1946 (læs side 9-11). Det viste 
foto er faktisk et udsnit. Få det ori¬ 
ginale landskabsfoto kan man knapt 
ane lysstriben øverst i billedet. 

(Foto: Erik P. Reuterswård) 

Dette spørgsmål er jeg blevet stillet rigtig mange 
gange i det seneste halve år i forbindelse med en 
række interviews til aviser og tv. Og hver gang 
har jeg til journalistens forbløffelse svaret "nej!". 
"Jamen, tror du da ikke, der findes liv andre 
steder i universet - videnskaben har jo opdaget 
solsystemer, som ligner vores?" fortsætter den 
forvirrede journalist, der allerede ser sin dagsor¬ 
den smuldre. Når jeg dertil svarer "jo", er forvir¬ 
ringen total. 


Efterhånden, som interviewet skri¬ 
der frem, fortager forvirringen sig, 
og vi begynder at forstå hinanden. 
Problemet er nemlig, at journalisten 
har stillet det forkerte spørgsmål. 

Denne problematik har astrofy¬ 
siker Michael Linden-Vørnle be¬ 
skrevet ganske rammende i artiklen 
”Mystik på himlen...eller i folks 
hoveder?”, som er offentliggjort i 
magasinet ”M oment”, maj 2002, 
udgivet af Studenterhjaelpen.dk. 

Michael Linden-Vømle skriver: 

”Tror du på ufoer?” Dette klas¬ 
siske spørgsmål giver lige så lidt 
mening som spørgsmålet: ”Tror 
du på uopklarede biltyverier i 
Danmark?”...De fleste kan nok 
blive enige om, at spørgsmålet 
”Tror du på uopklarede biltyverier 
i Danmark?” ikke giver mening. 
Biltyverier er jo - desværre - et reelt 
fænomen, og det er også en ubeha¬ 
gelig kendsgerning, at ordensmag¬ 
ten ikke har ressourcer til at opklare 
alle tyverier. Med dette udgangs¬ 
punkt er spørgsmålet naturligvis en 
absurditet. 

Stiller man imidlertid et andet 
spørgsmål: ’Trordu, at alle uopkla¬ 
rede biltyverier i Danmark er begået 
af den samme person?”, er situatio¬ 
nen en ganske anden. Selvom det 
indeholder en ekstrem påstand - 
nemlig at alle uopklarede biltyverier 
er lavet af den samme person - så er 
det dog ikke en gennemført absurdi¬ 
tet, men snarere en meget vidtløftig 
teori, som man kan vælge at tro på 
eller ej. Under alle omstændigheder 
giver spørgsmålet mening, fordi det 
postulerer en teori, der i hvert fald 
i princippet kan be- eller afkræftes, 
og som man derfor kan have en 
holdning til. (...) 

Og hvad i den grønne osts navn 


har biltyverier så med ufoer at 
gøre? Formentlig ingenting, men 
der er en klar analogi mellem at 
formulere det meningsfyldte om 
end meget spekulative spørgsmål og 
at stille et spørgsmål, der ikke giver 
mening. 

Det pudsige er, at spørgsmålet 
”Tror du på ufoer?” normalt giver 
god mening for såvel den spørgende 
som den adspurgte. Fidusen er, at 
man i virkeligheden spørger om 
noget andet, end det man siger. 
Spørgsmålet betyder for langt de 
fleste mennesker: ”Tror du på, at 
ufoer er ikke-jordiske rumskibe, der 
besøger Jorden?” 1 spørgsmålet lig¬ 
ger altså en indbagt teori, og det er i 
virkeligheden den adspurgtes hold¬ 
ning til denne teori, der afprøves. 

På samme måde som biltyverier 
må betegnes som et reelt fænomen, 
så er ufoer så sandelig også reelle. 
Der er - meget blødt formuleret 
- tale om en persons oplevelse af et 
himmelfænomen, der ikke umid¬ 
delbart passer ind i vedkommendes 
normalbillede af verden. Hvad der 
så har udløst denne oplevelse, er et 
helt andet spørgsmål, men denne 
type oplevelser er under alle om¬ 
stændigheder en realitet, og derfor 
er en ufo som sådan ikke noget, 
man tror på eller ej. 

Et andet klassisk spørgsmål ved 
interviews er: ”Er der ikke mange, 
som laver fis med jer og fortæl¬ 
ler vilde historier om små grønne 
mænd, eller som bare er lidt små- 
skøre?” 

Dertil kan jeg hver gang svare 
som sandt er, at ufo-observationer 
gøres af alle typer personer. Langt 
de fleste observatører er ganske al¬ 
mindelige mennesker, som har ople¬ 
vet noget, de ikke selv kan forklare. 

Observationer 


► 


De henvender sig til SUFOI i håb 
om, at vi kan kaste lys over myste¬ 
riet og bringe lidt orden i verdens¬ 
billedet. Og SUFOI’s udgangspunkt 
er hver gang, at vi har tillid til, at 
observatøren efter bedste evne gen¬ 
giver, hvad han/hun har oplevet. 

Og tilliden er gensidig: Vi mod¬ 
tager i øjeblikket mange indbe¬ 
retninger fra hele landet via vores 
hjemmeside www.sufoi.dk. Alle 
kan følge udviklingen ved at klikke 
sig ind på ”observationer”. Alle 
indberetninger indgår i observati¬ 
onslisterne med hoveddata, ligesom 
man kan læse udvalgte beretninger 
i deres fulde længde, præcis med 
observatørernes egne ord. I næste 
nummer af UFO-Nyt bringer vi et 
udvalg af de mest interessante ob¬ 
servationer fra 2002. 


□ 


SUFOI 

Skandinavisk UFO Information 

Aktiviteter Arkiv Bibliografi Forside Links Observationer Salg Sidste nyt SUFOI? UFO? 

Observationsoversigt 

SUFOIs vigtigste opgave er at indsamle ufo-rapporter, indsamlingen foregir vxa SUFOIs Oplysning 
pi telefon 70 20 11 22 og SUFOIs hjemmeside. 

I nedenstlende liste kan du v*lge en oversigt over de indberetninger/observationer, som SUFOI har 
modtaget siden 1996. 

Seneste indberetninger 
Indberetninger 2002 

Indberetninger 2001 
Indberetninger 2000 
Indberetninger 1999 
Indberetninger 1998 
Indberetninger 1997 
Indberetninger 1996 
Observationsskema 

Hvis du har set noget mystisk på himlen, hvad enten det er for nylig eller ferr i tiden, så brug 
observationsskemaet på denne side eller mg hl SUFOIs Oplysning. 




Under militærøvelsen Tactkal Fighter Weaponry i august 2001 rapporte¬ 
rede en luftmeldepost i Jylland, at man havde set en ufo. Kort tid før ob¬ 
servationen havde Dronning Margrethe og Prins Henrik passeret området i 
helikopter på vej mod Oksbøl. 


AF OLE 

HENNINGSEN 




Ligesom Søværnet har den store 
øvelse Danex, har Flyvevåbenet 
også en stor årlig øvelse i Danmark, 
Tactical Fighter Weaponry, forkortet 
til TFW. Det var under denne øvelse 
i august 2001, at en luftmeldepost 
under Flyverhjemmeværnet rappor¬ 
terede en ufo over Vestjylland. 

UFO-Nyts redaktion blev op¬ 
mærksom på hændelsen via en 
reserveofficer, der henviste til en 
artikel om øvelsen i Søværnets tids¬ 
skrift ”Søværnsorientering”. 

Søvæmsorientering er Svæmets 
blad, der udkommer 6 gange om 
året og sendes til alle ansatte i Sø¬ 
værnet og fx Folketingets medlem¬ 
mer samt en lang række statsinstitu¬ 
tioner med relation til det maritime. 
Tidsskriftet redigeres og udgives af 
af SOK, Søværnets Operative Kom¬ 
mando i Århus. 

I februar-udgaven 2002, nr. 1, 
har KP Rudi Hansen fra Flyver¬ 
hjemmeværnseskadrille nr. 218 
- Alssund skrevet en meget person¬ 
lig og levende skildring af sin egen 


deltagelse i øvelsen TFW, Tactical 
Fighter Weaponry 2001. Og det er 
i denne artikel, at rapporteringen af 
en ufo dukker op. 

TFW 2001 var en taktisk øvelse 
i august 2001. Øvelsen gik bl.a. ud 
på, at de fiktive stater Skagia (Nor¬ 
ge) og Lykonia (det nordvestlige 
Jylland) var røget i totterne på hin¬ 
anden. NATO-styrken Jutlandia (Blå 
styrke) bestod af resten af Jylland og 
Fyn og kæmpede mod de to stater 
og havde til opgave at tvinge de stri¬ 
dende parter til fredsforhandlinger. 

Øvelsen omfattede fly fra Dan¬ 


mark, Norge, Tyskland og USA. I 
alt deltog 67 fly af forskellige typer 
samt ca. 102 mindre fly som ved 
øvelsen året i forvejen, TFW 2000. 

I 2001 faldt en del af Flådens 
øvelse Danex 2001 sammen med 
Flyvevåbnets TFW 2001. Foruden 
fly og skibe deltog missilluftværns¬ 
batterier af typen Dan-Hawk fra 
Danmark, Roland fra Tyskland og 
Amraam fra Norge. Desuden havde 
Danmark og Tyskland det hånd- 
bårne luftværnsmissil Stinger med, 
og til sidst kom det mobile jord- 
til-luft overvågningssystem, som 

var placeret i Bøffelbunkeren ved 
Blåvand Fyr i nærheden af Oksbøl. 
Derfra var der forbindelse til Flyve¬ 
station Karup, som yderligere havde 
kontakt til AWACS-flyet (luftvars¬ 
lingsflyet). 

Det er vitalt for Danmarks 
Forsvar at modtage meldinger fra 
Flyverhjemmeværnets Luftmelde- 
korps om fly, kampvogne og skibe. 
Herved bliver Forsvaret varslet så 
tidligt om fjendtlige aktiviteter, at 
eventuelle trusler mod Danmark 
kan imødegås hurtigere og mere ef¬ 
fektivt. 

Luftmeldere trænes i genken¬ 
delse af kampfly bl.a. ved hjælp 
af Danmarks største og mest 
avancerede computersimulator, 
der er placeret på Sjællands Odde. 
Luftmeldekorpset træner endvidere 
deres opgaver i fredstid ved at del¬ 
tage i store øvelser sammen med 
Flyvevåbnet, Hæren og Søværnet. 
Flyverhjemmeværnets Luftmelde- 
korps deltog da også i øvelsen TFW 
i perioderne 20.-24. august samt 
27.-30. august 2001. 

KP Rudi Hansen fra Flyverhjem- 
mevæmseskadrille nr. 218 - Alssund 
fortæller bl.a. herom i sin artikel: 


I denne overvågning af luftrummet 
kom vi fra Flyverhjemmeværnet 
ind i billedet, skønt hvorfor nu det, 
når man har alt det moderne ud¬ 
styr? Jo, Flyverhjemmevæmets 
luftmelderes opgave er at observere 
fly fra 0 m til 2.000 m (6.000 fod). 

Terrænet i Danmark er ujævnt 
med bakker og lavninger, skove, 
små og store byer. Det er derfor 
et kæmpestort problem for lavra¬ 
darsystemet at opdage lavtgående 
fly overalt. I Søværnet kender man 
problemet i mange kystområder. 

På en normal solskinsdag med 
blå himmel vil man i Danmark 
(landjord) kun se 37% over 10 km 
i en lige linje. De sidste 63% er 
skjult under 200 m - de sidste 6 
km på grund af skov og huse med 
videre. 

Flyverhjemmeværnets luftmelde¬ 
res meldinger indgår til Lavac - et 
lavvarslingssystem, som har forbin¬ 
delse til de operative kommandoer 
og mange andre interesserede. 

Optegnelser fra en FHV mand 
på TFW øvelse 26.-31. august 
2001 


Jeg tog toget fra Sønderborg til 
Kolding søndag den 26. august 



Luftmeldere trænes 
i genkendelse af 
kampfly bl.a. ved 
hjælp af Danmarks 
største og mest 
avancerede compu¬ 
tersimulator, der er 
placeret på Sjæl¬ 
lands Odde helt 
ude på Gniben. 
(Foto: Kim Møller 
Hansen) 


På Artilleriskolen 
på Gniben - spid¬ 
sen af Sjællands 
Odde - finder man 
forskellige våben¬ 
systemer. Her træ¬ 
ner Søværnets folk 
i at betjene 76 mm 
kanoner, Harpoon- 
missiler samt ildle¬ 
der- og missilradar. 
Der skydes bl.a. 
efter fjernstyrede 
fly, såkaldte droner. 
Til højre på billedet 
ses ved siden af git¬ 
termasten kontrol- 


2001. Derefter gik det i Flyver¬ 
hjemmevæmets egen VW-bus til 
Nymindegablejren ved Nørre Ne- 
bel i Vestjylland, hvortil vi ankom 
kl. 1745. 

Kl. 1900 var det tid for første 
briefing. Her fik vi at vide, at 
TFW 2001 var ændret meget. Det 
skyldes, at øvelsen var opbygget 
på virkelige hændelser. Så fulgte 
en detaljeret beskrivelse af, hvilke 
flytyper der skulle meldes ind, 
hvordan og i hvilke højder der 
gjaldt særlige instrukser. 

Jeg kom ind på, om vi havde 
skibskending med. Vi havde be¬ 
mærket, at Flådens øvelse Danex 
2001 havde nogle dage fælles med 
os. Ved visse poster kunne man 
forvente passage af et til flere ski¬ 
be, men det var nok mest posterne 
med udsigt mod Skager¬ 
rak og Kattegat samt An¬ 
holt, der fik brug for deres 
kendskab til orlogsskibe. 

Kort før briefingens 
afslutning fik vi en post¬ 
fordeling (dvs. hvilke 
luftmeldeposter de en¬ 
kelte medlemmer skulle 
bemande /red.) til ugen 
ud samt nøglen til en VW- 
Bus. 


Den første dag - 27. august 
2001 - havde jeg sammen med 
Tonny Laursen fra FHV 213 en 
post med kode F 1 (FOXTROT) 
ca. 2-3 km syd for Spjald ved en 
privat flyveplads. 

Det blæste kraftigt fra vest, og 
vi havde svært ved at tale i telefo¬ 
nen, så vi opdagede ikke de to F- 
16, som kom i lav højde fra Nord 

- ikke før den ene kom lige over 
os i cirka 100 m højde. Det føltes, 
som om hele tårnet flyttede sig. 

Vi fik dog afgivet vores melding, 
selvom vi var lidt døve og rystede. 
Det ene fly vippede med vingerne 

- det betød, at vi var observeret. 

Vi var heldige, at det var dan¬ 
ske fly og ikke norske. Kort efter 
kom nemlig ”fjenden” lige efter to 
danske F-16 fra Nord. 



og varslingstårnet. 
(Foto: Kim Møller 
Hansen) 


► 

Danske F-16 kamp¬ 
fly i aktion. 

(Foto: Fototjene¬ 
sten FSN ÅLB) 

► 


Vi havde den første dag 7 
overflyvninger, deraf 5 militære. 

Vi kunne nok have haft flere, men 
øvelsen blev afbrudt kl. 1515 på 
grund af kraftig regn, som havde 
varet 1 Vi time på dette tidspunkt. 

Dagen efter så ikke meget an¬ 
derledes ud. Det havde regnet fra 
midnat, men kl. 0725, da vi skulle af 
sted, var det hørt op. Den dag skulle 
jeg være sammen med Chr. H. An¬ 
dersen fra FHE 314 på G 2 (GOLF), 
som lå syd for byen Ømhøj. Vi fik 
hjælp af to piger på posten - det 
var også det eneste lyspunkt - vi fik 
den ene byge efter den anden, men 
Flyvertaktisk Kommando ville ikke 
afbryde denne dag. Det gjorde man 
heller ikke i krigstid! 

Kl. 1100 kom den første jager, 
en F-15 Eagle over posten, som 
den eneste den fermiddag. Om 
eftermiddagen kom en C-l 30 Her¬ 
cules. 


Kort efter regent¬ 
parrets flyvning 
i øvelsesområdet 
med en Sikorsky S- 
61 Sea King meldte 
Flyverhjemmevær¬ 
net om en ufo. 
(Foto: Flyvevåbnet) 



29. august - Sea King med 
Dronningen og en UFO? 


AWACS-flyet E-3 
Entry er et mo¬ 
dificeret Boeing 
707/320 fly, der 


indeholder avance¬ 
rede radarsystemer. 
Den karakteristiske 
runde, flade radar¬ 
antenne er placeret 
på toppen af flyet. 
(Foto: USAF) 


Vi stod op til en skøn morgen med 
sol og morgendis - det var som at 
få ny energi, så det blev lidt bold¬ 
spil med en gammel konservesdåse 
før afgang til E 2 (ECCO) ved 
Home. 

Ved ankomst til E 2 var disen 
væk, og solen begyndte at overtage 
magten, så ved opstilling af vore 
ting, fik vi lidt sved på panden. 

Det var også første dag, vi kunne 
melde fly over 6.000 fod. 

Chr. H. Andersen så det første 
fly - en E-3 Sentry (AWACS) i 
medium level, som gik nordover. 
Ved ellevetiden observerede vi en 



Sea King, som havde retning af 
Oksbøl. Vi meldte den til Lavac, 
som svarede tilbage: ”Det er Dron¬ 
ningen og Prinsen, som er på vej 
til Oksbøl.” (I området ved Oksbøl 
- vest for Varde - har Forsvaret et 
særdeles kendt øvelsesområde. 
/red.) 

UFO? 


Kort efter at Sea King helikopteren 
var ude af syne, kom en melding 
fra E 3 (ECCO), som lå syd for os, 
om vi kunne se den sølvfarvede 
skive, som lå Nord for ham 400- 
500 m oppe. Det kunne vi dog 
ikke. 

Så brød Lavac ind og bad ham 
beskrive skiven. 

”Den var rund og lidt tyk på 
midten og havde en skinnede over¬ 
flade i sølv.” 

”Flyver den?” ville Lavac vide, 
men han svarede: ”Nej, den står 
utrolig stille - jeg kan ikke se, hvad 
det er.” (Pause) 

Lavac: ”Vil du melde det som en 
UFO?” 

Pause - ”Ja og nej - jeg tror, det 
er en vejrballon, men er ikke sik¬ 
ker.” 

”OK”, kom det fra Lavac: ”Vi 
melder den som UFO!” 

Desværre lå der ingen AWACS- 
fly i området på dette tidspunkt, 
men vi ville få en melding, hvis 
Lavac fandt ud af noget. 

Den sidste øvelsesdag 29. august 
2001 


Det blev en af de mest hektiske 
dage. Vi skulle være klar kl. 0845 
på posten Q 2 (QUEBEC) vest for 
Esbjerg. Som på de andre dage, 
men 10 min. før tid, kom to Tor¬ 
nado-fly i lav højde syd for tårnet, 
kurs vest. Så vi fik hurtig kaldt La¬ 
vac op af dvale med: ”Godmorgen, 
er I friske - vi har en melding.” 

Og det kom fra Lavac: ”Nu!” 

Kort derefter havde vi to F-16, 
som kom i lav højde fra syd hen¬ 
over posten. 

Ved titiden kom et militært fly, 
som ikke var i flyverhjemmevær¬ 
nets flykendingsbog; og Lavac ville 
have, at vi skulle melde den som 
ukendt, men det ville vi ikke. Vi 
havde, som øvede luftmeldere også 
Forsvarets flykendingsbog i baglom¬ 
men, ligesom vi da også har skibs¬ 
kendingsbogen, så vi kunne melde, 
at flyet var en Super King Air. 



Beech Super King Air 200 


Kort efter havde vi to særmel- 
dinger - to statslige skibe. En ABU 
DA ARGUS, som var på vej ud fra 
Esbjerg. Og cirka en halv time ef¬ 
ter, syd for Blåvand Fyr en TMTR 
DA VESTKYSTEN, som gik syd 
over. Det var ikke de eneste sær¬ 
meldinger. Kort før middag kom 
en M 113 PMV på vejen ca. 200 
m syd for posten. 

På sådanne øvelser kan man 
også blive lidt uenig - det skete, 
da en 747 Jumbo Jet kom hen over 
posten. Vi havde den lige over os 
på Q 2 og kunne tydeligt se, at det 
var en 747 - men en anden post 
var uenig med os og mente, at det 
var en DC-8. Min hjælpeobserva¬ 
tør fik nogle mindre diskussioner 
med Lavac, som dog godkendte 
vores melding som en 747 Jumbo 
Jet. 

Kl. 1200 til 1300 vardet mid¬ 
dag, men det fik vi ikke tid til på 
alle poster. 

Kl. 1215 kom anden bølge af fi¬ 
re norske F-16 - fjenden, som kom 
fra to sider. Deres mål var Oksbøl, 
og vi på Q 2 posten kunne kun 
se en af bølgerne, som lå vest for 
os ca. 500 m fra tårnet. I medium 
level lå vores fly - 2 til 4 F-16 og 
F-15 Eagle. 



F-15 Eagle 


Under al denne militære flyv¬ 
ning havde vi også civil flyvning 
fra og til Esbjerg flyveplads. 

Kl. 1320 havde vi en KC-135 
Stratotanker fra sydvest mod nord- 

øst med to F-15 Eagle, hvoraf 
den ene var under tankning. 

Kl 1630 var øvelsen ovre. 

Vi havde denne dag på Q 2 
(QUEBEC) 47 overflyvninger 
- 25 militære og 22 civile. Af de 
militære var 13 SUPER PUMA 
(NATO militær kode COUGAR). 



KC-135 Stratotanker fra US-Airforce 
er ved at lufttanke to F-16 jagerfly . 

( Foto: Defencelink) 


Sidste Briefing 

Ved sidste briefing startede man 
med at slå fast, at det objekt, som 
blev observeret hos E 3, skulle 
forblive en observation som 
UFO. 

I alt i de to uger, som TFW 
2001 har varet, blev der obser¬ 
veret 6.044 overflyvninger (uge 
34: 2.998 og i uge 35: 3.046 
overflyvninger). Vi fik også at 
vide, at Flåden havde nydt godt 
af vores meldinger - specielt 
særmeldingerne fra de kystvend¬ 
te luftmeldeposter. Også vores 
flymeldinger blev brugt i deres 
øvelse Danex 2001. 

Der indgik 1 2 særmeldinger, 
hvoraf de 7 kunne bruges ved 
Lavac og tydes. Vi er kun få i 
flyverhjemmevæmet, der har 
skibsfjemkending som speciale. 


Sådan slutter den del af KP Rudi 
Hansens beretning, som vi har valgt 
at bringe i UFO-Nyt. SUFOI’s pri¬ 
mære interesse ligger naturligvis 
i omtalen af ufo-meldingen, men 
indholdet i KP Rudi Hansens be¬ 
retning i øvrigt viser, hvor detaljeret 
en flyverhjemmevæmsmand kan 
være i sine meldinger. Samtidig ser 
man tydeligt, hvilken ihærdighed 
der ofte lægges for dagen, når man 
på luftmeldeposter forsøger at iden¬ 
tificere de observerede fly. 

En gennemgang af rapportarki¬ 
vet viser, at det rapporterede ufo 
den 29. august 2001 desværre ikke 
matcher andre rapporter i ndgået ti 1 
SUFOI’s rapportarkiv. UFO-Nyt 
har derfor henvendt sig til de myn¬ 


digheder, der har været involveret 
i militærøvelsen TFW 2001 forat 
finde ud af, om man var kommet en 
løsning nærmere. 



På Lavvarslingscentralen i Århus 
samles alle meldinger om fly fra luft- 
meldeposterne. Alle meldinger bliver 
lagt ud som små brikker på et stort 
kort - plottebord - så andre dele af 
forsvaret kan få et overblik over den 
aktuelle situation. På denne måde kan 
forbindelsesofficeren til fx Flyvevåbnet 
hurtigt dirigere allierede fly i retning 
af de fjendtlige. Billedet er taget under 
en træningsaften med reduceret beman¬ 
ding. 


Da beretningen oprindeligt blev 
offentliggjort i tidsskriftet Søværns¬ 
orientering, henvendte vi os til SOK 
- Søværnets Operative Kommando i 
Århus for en kommentar. 

Søværnets Operative Kommando 
er en moderne virksomhed i for¬ 
svarets samlede system - specielt 
indrettet til at tage sig af de ting, 
der følger af Danmarks geografiske 
placering ved og i havet. I daglig 
tale bruges forkortelsen SOK, der 
er kendt af de fleste danskere pga. 
de mange søredni ngsaktioner, som 
SOK koordinerer og derfor optræder 
i medierne næsten dagligt året rundt. 



SOK’s ca. 285 medarbejdere har 
til huse forskellige steder i Århus¬ 
området. SOK’s operative områder 
styres bl.a. fra ældre tyske bunkere 
beliggende i skovområderne om¬ 
kring Marselisborg Slot. En del af 
SOK’s daglige virke er at styre de 
aktuelle begivenheder. Dette finder 
sted fra operationsrummet, kaldet 
O-rummet, hvor man har et stort 
overvågningssystem tilknyttet kom¬ 
munikationsfaciliteterne. Disse sør¬ 
ger for, at nødvendige oplysninger 
kommer i nd ti 1 de rette personer, 
og at beslutninger kommer ud til 
dem, der skal udføre dem - hurtigst 
muligt. 

Da UFO-Nyt henvender sig til 
SOK, svarer orlogskaptajn Alex 
Jensen, at man ikke har modtaget 
kommentarer andre steder fra i an¬ 
ledning af artiklens offentliggørelse 
i Søvæmsorientering. 

Som tidligere nævnt afholdt Sø¬ 
værnet sideløbende med FTW 2001 
sin egen øvelse Danex 2001. Man 
havde dog ikke i SOK modtaget 

- og derfor heller ikke behandlet 

- den nævnte ufo-melding - eller 
andre ufo-meldinger under øvelsen, 
oplyser orlogskaptajn Alex Jensen 
til UFO-Nyt. Han fortæller endvide¬ 
re, at man i SOK ikke fører statistik 
over indgåede meldinger om ufoer. 
Men, fortsætter orlogskaptajnen: 

”Når SOK modtager meldinger 
om observationer af ufoer, noteres 
anmeldelsen i vagthavende of¬ 
ficers dagbog. SOK vurderer, om 
anmeldelsen kan have noget med en 
eventuel nødsituation at gøre, eller 
om observationen i øvrigt kan for¬ 
bindes med aktiviteter, der er kendt 
af SOK fx skydninger, flyvninger, 
nordlys eller meteorer. Såfremt 
SOK ikke kan ’forklare’ fænome¬ 
net, henvises anmelderen til SUFOI, 
Danmark, tlf. 70 20 11 22,” slutter 
orlogskaptajn Alex Jensen. 

I den forbindelse kan vi fra 
UFO-Nyts redaktion tilføje, at 
skiftende bemandinger af SUFOI’s 
tidligere Alarmcentral - nu SUFOI’s 
Information - gennem en lang år¬ 
række har haft et aldeles glimrende 
samarbejde med SOK med identi¬ 
ficeringen af visse lysfænomener 
på himlen, ofte i forbindelse med 
nødblus m.v. 

Da den aktuelle ufo-observa¬ 
tion af luftmeldeposten ECCO 3 
jo under øvelsen FTW 2001 blev 
meldt videre til Lavac, Lavvars- 


Aktivitet i Operationsrummet i SOK, Sø¬ 
værnets Operative Kommando i Århus. 

(Foto: Kim Møller 
Hansen) 


lingscentralen i Århus, henvendte 
UFO-Nyt sig her for en yderligere 
kommentar. 

Lavvarslingscentral Århus er lan¬ 
dets største lavvarslingscentral med 
108 luftmeldeposter tilknyttet, som 
alle melder til centralen på direkte 
telefonlinjer. I Operationsrummet i 
Lavvarslingscentralen opsamles og 
behandles oplysninger om aktivite¬ 
ter, normalt i det lave luftrum op til 
2.000 meter, anvendelse af atom-, 
biologiske og kemiske våben, trop¬ 
pebevægelser samt øvrige hændel¬ 
ser af militær betydning. 

De vagthavende medarbejdere 
sørger for, at informationerne fra de 
108 luftmeldeposter under øvelserne 
bliver korrekt plottet ind på det store 
plottebord i Operationsrummet, 
således at alle ”brugere” af informa¬ 
tionerne kan danne sig et helheds¬ 
indtryk af den aktuelle situation. 

På Lavvarslingscentralen er der¬ 
for placeret forskellige kontrol- og 
forbindelsesofficerer, der har til 
opgave at udnytte de oplysninger, 
der indsamles i centralen fra de for¬ 
skellige luftmeldeposter. De nævnte 
officerer omfatter bl.a. en jagerkon- 
trolofficer med kontakt ti 1 egne fly¬ 
styrker og en luftforsvarsofficer, der 
via radio er i forbindelse med nær¬ 
radioforsvaret ved flyvestationerne, 
hærens brigader, søværnet m.v. 

Lavvarslingscentralen i Århus er 
fysisk placeret i en gammel trans¬ 
formatorstation, som i sin tid mod¬ 
tog strøm fra vandkraftværket ved 
Tangede Sø. 

UFO-Nyts henvendelse til Lavac 
Århus gik videre til operationsof¬ 
ficeren ved Flyverhjemmeværnsdi¬ 
strikt 1, kaptajn Steen Jeffers, der 
oplyser, at den involverede luft- 
meldepost E-3 rent geografisk var 
placeret lidt nordnordvest for Varde. 
Kaptajnen fortæller videre, at be¬ 
sætningen den pågældende dato på 
Lavac Århus bestod af gæster fra 
andre dele af landet. Kaptajn Jeffers 
kan derfor ikke umiddelbart give en 
kommentar til karakteren af den ob¬ 
serverede ufo, men har viderebragt 



Observationstårn tæt ved Ebbeløkke 
Bakke på Sjællands Odde. 



Et af Flyverhjemmeværnets velkendte 
observationstårne. Der står normalt to 
m/k fra det frivillige luftmeldepersonel 
i et sådan tårn og observerer primært 
venlige og fjendtlige fly i op til 2 kilo¬ 
meters højde og ud til en afstand af 5 
km fra tårnet. 

forespørgslen til en kollega ved et 
andet deltagende Flyverhjemme¬ 
værnsdistrikt i forsøget på at finde 
flere detaljer. I skrivende stund er 
der desværre ikke indløbet svar på 
denne forespørgsel. 

”Når Lavac modtager en rap¬ 
port om en uidentificeret flyvende 
genstand, udf ærdi ges et standard¬ 
spørgeskema til brug for både civile 
og militære myndigheder,” fortæller 
operationsofficeren ved Flyver- 
hjemmeværn sdi strikt 1 videre og 
fortsætter: 



”Såfremt man kan få identifice¬ 
ret genstanden ved at rette henven¬ 
delse til andre myndigheder, gør 
man ikke mere ved sagen. Forelæg¬ 
ger der ikke nogen identifikation, 
fremsendes rapporten ti 1 Flyver- 
taktisk Kommando,” siger kaptajn 
Steen Jeffers til UFO-Nyt. 

Det bliver senere overfor UFO- 
Nyts redaktion bekræftet af kaptajn 
Jeffers, at det omtalte ”standard- 
skema” drejer sig om det gamle 
militære skema ”Form. 3622” med 
overskriften ”SPØRGESKEMA” og 
dernæst underteksten ”til Brug for 
militære og civile Myndigheder ved 
Af høri ng angaaende observerede 
’ Raketter’ o.l.” 

Formularen er i gammelt pa¬ 
pirformat - dvs. lidt højere end A-4 
- og har været kendt gennem mange 
år af SUFOI, som bl.a. i det gamle 
rapportarkiv har flere udfyldte ek¬ 
semplarer liggende indsendt af rap¬ 
portører med tidligere tilknytning til 
Flyverhjemmevæmet. Der er tale om 
et spørgeskema, oprindeligt udformet 
af ti dl. major Per Winge, Generalsta¬ 
ben, ti lbage i 1946 i forbi ndelse med 
hans undersøgelse og regi streri ng af 
de såkaldte ”spøgelsesraketter”, som 
blev observeret over Danmark og det 
øvrige Skandinavien. 

Kaptajn Steen Jeffers har spurgt 
Flyvertaktisk Kommando i Karup 
om den nævnte militære formular 
(Form. 3622) stadig er gældende og 
fået dette bekræftet. 

”Så selv om det er et gammelt 
skema, opfylder det åbenbart kra¬ 
vene. Men,” fortsætter han, ”FTK 
har ikke modtaget en rapport i flere 
år (altså indsendt på Form. 3622, 
/red.), hvilket peger på, at min kol¬ 
lega (på Lavac, Århus, /red.) ikke 
har videresendt meldingen fra TFW 
2001,” slutter kaptajn Steen Jeffers, 
operationsofficer ved Flyverhjem¬ 
meværnsdistrikt 1. 

Flyvertaktisk Kommando er 
Flyvevåbnets øverste operative 
myndighed. Dermed har FTK an¬ 
svaret for luftforsvaret af Danmark 
og kontrollerer al militær flyvning 
i dansk luftrum. FTK er geografisk 
placeret ved Flyvestation Karup, der 
er Danmarks største flyvestation. 
Med sine ca. 300 medarbejdere står 
FTK for den overordnede styring 
af Flyvevåbnets 69 F-16 kampfly, 6 
transportfly, 8 redningshelikoptere, 

6 missil-eskadriller, 5 større flyve- 


Det militære spørgeskema Form. 3622, 
som militært personel bl.a. bruger til 
indberetning af ufo-observationer. 

stationer og næsten 8.000 ansatte i 
Flyvevåbnet. 

Flyvevåbnet har flere enheder, 
der konstant er på beredskab. Såle¬ 
des er to F-16 fly døgnet rundt klar 
til at undersøge og eventuelt afvise 
uautoriseret flyvning i dansk luft¬ 
rum. En forespørgsel til FTK om 
ufo-hændelsen er i skrivende stund 
endnu ikke besvaret. 

Det skal tilføjes, at det ikke er 
lykkedes Skandinavisk UFO Infor¬ 
mation på anden måde at identifi¬ 
cere, hvad der blev observeret af 
Flyverhjemmeværnet under militær¬ 
øvelsen TFW 2001. At regentparret 
passerer tæt på området i helikopter 
næsten samtidig med ufo-meldin¬ 
gen, må formentlig indtil videre 
betragtes som et kuriøst tilfælde. 


Når UFO-Nyt anvender så me¬ 
gen spalteplads på hændelsen, skyl¬ 
des det især, at vi på denne måde 
har lejlighed til at give læserne et 
opdateret indblik i, hvordan danske 
militære instanser reagerer på og 
tackler meldinger om ufo-fænome¬ 
ner fx i forbindelse med militær¬ 
øvelser. 


Korrespondance med SOK, Søvær¬ 
nets Operative Kommando 
www.sok.dk 

Hjemmeværnet: 

www.hjv.dk 



Korrespondance med Flyverhjem¬ 
meværnsdistrikt 1 
www.fhdl.dk 


Kilder: 


KP Rudi Hansens beretning kan i 
sin helhed læses på internetadres¬ 
sen: 

www.sok. dk/pr/svnort02/102/ 
tact.htm 


Flyvevåbnet: 

www.flv.dk 

FTK, Flyvertaktisk Kommando: 
www.flv. dk/flyvevaabnet/ 
flyvertaktiskJcommando.html 

Department of the Air Force: 
www.af. mil/news/factsheets. html 


Berømt foto af spøgelsesraket 

Den 9. juli og 11. august 1946 var der to masseobservationer af stærkt ly 
sende fænomener over Sverige. Den såkaldte spøgelsesraket-bølge havde 
kulmineret. Men trods flere tusinde observationer på et år lykkedes det 
kun af tage ét foto af fænomenet. I august 1986 interviewede UFO-Sveri- 
ges formand Erik og Åsa Reuterswård i deres hjem i Uppsala. Her fik han 
at vide, hvad der egentlig skete den sommerdag i 1946. 



Den 9. juli var Erik og Åsa Reuter- 
swård på en ferierejse til Guldsmeds- 
hyttan nordnordvest for Lindeberg i 
Våstmanland. Efter at have badet i en 
nærliggende sø gik de ved 14.30-ti- 
den op i et overvågni ngståm, som lå 
ved en nedlagt sølvmine. Tårnet, som 
under krigen blev brugt af luftmelde- 
korpset, gav dem en god udsigt over 
landskabet. De kunne se meget langt. 

”Jeg husker hændelsen meget 
godt,” fortalte Erik Reuterswård, da 
vi mødtes for 16 år siden. 

”Vi var ude at gå en tur og 
tænkte ikke på spøgelsesraketter. 

Vi gik op i tårnet for at fotografere 
udsigten. Vi var helt alene, når man 
ser bort fra vores lille etårige søn. 

I det øjeblik, jeg trykkede på 
knappen, varder noget mystisk på 
himlen, som både min hustru og jeg 
så. Helt nøjagtigt, hvordan det så ud, 
kan jeg ikke huske, men det var et 
lys, som passerede. Det havde et me¬ 
get specielt udseende. Vi talte længe 
om, hvad det kunne have været.” 

I sin rapport til Forsvarsstabens 
luftforsvarsafdeling dateret den 11. 
juli og skrevet i Guldsmedshyttans 
præstegård, skriver Erik Reuter¬ 


swård sådan: 

”Vi observerede i nordvestlig 
retning og 45 grader oppe en klar 
grønhvid (neonlysagtig) lysstreg, 
som pludselig dukkede op og hur¬ 
tigt fløj nedad, måske fem månedia¬ 
metre, hvorefter den forsvandt. Den 
forsvandt efter min opfattelse som 
en eksplosionsagtig flamme, og jeg 
mener, at jeg hørte en hvislende 
lyd. Vi mente, at det var en meteo- 
rit, som vi aldrig før havde set ved 
dagslys. Det varede kun et øjeblik.” 

”Efter ferien tog vi hjem og 
sendte filmen til fremkaldelse. Vi 
så så, at der var noget på den. Vi 
havde ingen anelse om, at det var 
fanget på filmen, før vi fik kopien.” 

Hvor lang tid gik der, før du fik 
fremkaldt filmen? 

”Der gik vist ikke så lang tid. Vi 
var jo i Guldsmedshyttan, og vi be¬ 
søgte familien. Efter besøgene tog 
vi hjem til Stockholm, hvor vi fik 
filmen fremkaldt. Vi foretog endnu 
en rejse den sommer, men da jeg 
ikke havde så meget ferie tilbage, 
var den ikke så lang. Jo, jeg fik 


fremkaldt filmen, inden vi tog på 
den anden rejse.” 

Det var altså rent held, at lysfæno¬ 
menet blev fanget på dit fotografi. 

”Et rent held. Og det havde stået 
i aviserne, at Forsvarsstaben var 
interesseret i at høre fra folk, som 
havde gjort visse iagttagelser. Så jeg 
sendte billedet til Forsvarsstaben.” 



AF CLAS SVAHN 


► 


Erik og Åsa Reu- 
terwdrd. Den 21. 
februar 2002 døde 
Erik P. Reuter¬ 
swård. For 46 år 
siden blev hans 
foto afen spøgel¬ 
sesraket berømt og 
kom i aviserne i en 
lang række lande. 
På trods af at fo¬ 
toet indeholder en 
dagslysskive, har 
det ofte stået som 
et symbol på spø¬ 
gelsesraket-bølgen. 
(Foto: Clas Svahn) 

Hvad sagde de, da de modtog frfmen? 

”De undersøgte filmen og tog aftryk 
af billedet. Men de sagde, at de ikke 
kunne se noget særligt ved det. Det 
er jo kun selve lysskæret, der er 
synligt, som om der var en eksplo¬ 
sion samtidig. De fandt intet i det, 
og så vidt jeg forstår, drog de ingen 
konklusioner. Det kan have været 
en meteorit, det kan have været en 
bombe. Men hvad det egentlig var, 
tror jeg ikke, de fandt ud af. 

Da jeg havde afleveret billedet, 
rejste vi bort igen, og da kom det 
ud ti 1 pressen, at der var set noget. 
Forsvarsstaben blev belejret af pres¬ 
sen og følte sig tvunget til at lade 
billedet gå videre. Da jeg kom hjem, 
havde billedet været offentliggjort i 
mange aviser.” 

At billedet interesserede forsva¬ 
ret, er ikke underligt. På trods af 
mange rapporter, interview og ana¬ 
lyser af fund havde Forsvarsstabens 
hemmelige undersøgelsesgruppe un¬ 
der ledelse af oberst Bengt Jacobs- 
son ikke kunnet pege på en eventuel 
ubuden gæst. Mistanken rettede sig 
mod Sovjet, men noget sikkert bevis 
var der ikke. Erik Reuterswårds foto 
så ud til at være en af de vigtigste 
brikker i det puslespil. 

”Jeg havde et meget enkelt kame¬ 
ra dengang. Et lille udtrækskamera 
var det, et lille bælgkamera. Det 
havde ikke et fornemt linsesystem. 
Der var bare et objektiv. Jeg købte 
det for mine sparepenge, mens jeg 
gik i skole.” 

Da vi mødtes 40 år efter hæn¬ 
delsen, var det ikke så let at huske 
alle detaljer omkring selve foto¬ 
graferingen, men Erik Reuterswård 
mente, at eksponeri ngstiden var 
1/50 sekund, en indstilling han ofte 
anvendte på det kamera. 


Dette foto er faktisk 
et udsnit af det 
originale land¬ 
skabsfoto, hvor 
man knapt kan ane 
lysstriben. 

(Foto: Erik P. 
Reuterswård) 



”Det var bare et klik. Det gik jo 
rasende hurti gt. Siden så man i ngen- 
ting. Der var det der lys, og bagefter 
var der intet at se.” 

Hvad tænkte De, da det her var sket? 

”Der blev jo skrevet en del om 
spøgelsesraketter i aviserne. Så det 
diskuterede vi. Men det var først, da 
vi fik fremkaldt filmen, at vi havde 
noget at vise frem. Forsvarsstaben 
undersøgte observationer et stykke 
ti d. Og det stemte jo overens med 
det, vi havde set. Og som sagt, vi 
havde jo noget konkret at vise frem. 
Så lod vi høre fra os.” 

Hvad, Erik Reuterswård ikke 
vidste, var, at forsvaret formodentlig 
blev oversvømmet med rapporter 
om mærkelige lysskær på himlen kl. 
14.30 den 9. juli. Rapporterne kom 
fra hele Mellems verige, da vejret var 
godt med god sigtbarhed. De mange 
observationer over et stort område 
betyder, at den observerede genstand 
befandt sig højt oppe i atmosfæren. 

”Dengang boede jeg i Stockholm 
og var inde og tale med Forsvarssta¬ 
ben. Der var en elskværdig officer, 
som undskyldte, at de havde over¬ 
ladt billedet til pressen. Han fortalte 
mig også om mine muligheder for at 
få kompensation fra aviserne.” 

Den elskværdige officer var 
major Nils Ahlgren, som i et brev 
til Erik Reuterswård dateret den 9. 
august 1946 oplyste, at han havde 
lånt Morgontidningen billedet uden 
at nævne Reuterswård. Det var 
sandsynligvis også Ahlgren, som in¬ 
terviewede Reuterswård, da han kom 
for at aflevere billedet: 

”Der var så absolut ikke tale 
om et krydsforhør. Det var blot en 
samtale. Det var mig, der kontaktede 
dem, og derefter gik jeg op med fil¬ 
men. Derefter rejste vi jo bort, som 
jeg har fortalt, og da vi kom hjem, 
lå der et brev fra dem. Her bekræf¬ 
tede de, at de havde offentliggjort 
det hele. Efter det havde vi de der 
samtaler.” 

Kontakt til Bofors 


For militæret var billedet et problem. 
I et forsøg på at finde en forklaring 
skrev major Ahlgren til feltskyd¬ 
ningschefen hos Bofors. Kunne det 
dreje sig om raketaffyringer hos 
Bofors? Men svaret var negativt: In¬ 
gen affyringer det aktuelle tidspunkt 
kunne forklare observationen. 

Men hændelsen var et følsomt 
emne, og major Ahlgren, som ud¬ 
trykkeligt i brevet bad om diskretion 


omkring hændelsen, havde også hen¬ 
vendt sig til professor Bertil Lind¬ 
blad ved Stockholms observatorium. 
Men svaret var tydeli gt: 

”Man kan ikke ud fra fotografiet 
og de visuelle observationer ude¬ 
lukke den mulighed, at der er tale 
om et meteor.” 

I et bilag henviser professor Lind¬ 
blad til en ”V-bombespektrograf’, 
et overvågni ngskamera, der kan se 
forskel på meteorer og raketbomber 
ved at analysere deres spektre. 

Hustruens version 


Eriks hustru Åsa husker også hæn¬ 
delsen ret godt. Det følgende fortalte 
hun ved vores møde: 

”Vi var ude at gå en tur i skoven, 
da vi kom til et udsigtstårn, som vi 
gik op i for at nyde udsigten. Man 
skal jo helst fotografere en smuk 
udsigt. Vi er blot amatørfotografer. 

Vi stod ved et trærækværk, som 
gik hele vejen rundt. Jeg tror, vi 
rettede kameraet mod nordvest. Det 
må have været ret tidligt på dagen. 

Vi stod i hvert fald der og stirre¬ 
de, og da min mand knipsede, sag¬ 
de vi ’øj da, hvad var det?’. Der var 
noget, der blitzede. Jeg kan stadig 
se det for mig. Det kan naturligvis 
være, at jeg er påvirket af billedet, 
og det, jeg så i avisen, men det var 
som om, en komet med en lille hale 
kom og forsvandt meget hurtigt.” 

Hvad skete der, da De kom hjem? 

”De skrev i avi serne, at der var sket 
noget den dag, og at de gerne ville 
i kontakt med folk, som havde set 
noget. Vi fandt ud af, at vi ikke kun 
havde set noget, men også fotogra¬ 
feret det.” 

De nævner intet om, at De havde 
taget et foto, i det brev, som Deres 
mand sendte tilforsvaret. 

”Fortæller han blot, at vi har set 
noget? Jaså, man skulle jo fortælle, 
hvis man havde set noget, og på det 
tidspunkt vidste vi ikke, at vi havde 
fanget noget på filmen, den var jo 
ikke fremkaldt endnu. Først da blev 
vi opmærksomme på det. Ellers 
havde vi måske aldrig opdaget det 
på fotografiet. Det er jo ikke særligt 
påfaldende.” 

Siden dukkede det op i alle Sveriges 
av i s et: 

”Javist, det var jo komisk. Så gode 
fotografer er vi ikke. Men det syn- 

tes vi var sjovt. Billedet var også 
omtalt på løbesedlerne. Vi var glade 
for den skilling, vi fik. Det var ikke 
meget, 50 kr. eller deromkring. De 
var jo mere værd dengang.” 


Ikke en raket, men et meteor 


Erik Reuterswård er død i dag, og 
hans mistanke om, at det drejede sig 
om et meteor - noget han nævnte 
under vores samtale - er efter alt at 


dømme rigtig. Men hans billede le¬ 
ver stadig som en påmindelse om en 
tid, hvor hele Sverige stirrede mod 
himlen for at få et glimt af de mær¬ 
kelige spøgelsesraketter. Hvad de 
var, er der fortsat ingen, der ved. □ 


Jagten på et verdensbillede 


Der var engang et univers 


I løbet af de seneste 100 år er vores 
viden om det univers, vi lever i, 
nærmest eksploderet. Vi har ikke 
alene fået indblik i, hvilke bygge¬ 
klodser kosmos består af, og hvilke 
spilleregler de følger, men vi er nået 
til at kunne skimte selve skabelsen. 

”Der var engang et univers” 
fortæller historien om de menne¬ 
sker og maskiner, der i løbet af det 
forgangne århundrede har leveret 
tanker og målinger, der giver os 
indsigt i universets fødsel. Det er 
også historien om de videnskabs¬ 
folk, deres ideer og eksperimenter, 
der i de kommende år skal føre os 
videre i jagten på en beskrivelse af 
universets oprindelse og skæbne. 

”Der var engang et univers” er 
skrevet af Michael J.D. Linden- 
Vømle (født 1968). Cand.scient, 
med ph.d. i astrofysik fra Niels 
Bohr Institutet for Astronomi, Fysik 
og Geofysik. Ansat på Dansk Rum¬ 
forskningsinstitut, hvor han bl.a. ar¬ 
bejder på Planck Satellitmissionen. 
Også ansat på Tycho Brahe Plane¬ 


tarium & Omnimaxteater, hvor han 
udbreder kendskabet til astronomi 
og astrofysik gennem en bred vifte 
af formidlingsmæssige aktiviteter. 
Michael Linden-Vørnle var i en 
kort periode medlem af SUFOl’s 
ledelse og afholdt i foråret for 
SUFOI’s medlemmer et velbesøgt 
og glimrende foredrag med titlen ”1 
skabelsens svage skær”. 

”Der var engang et univers” 
er særdeles velskrevet. Michael 
Linden-Vørnle formår at beskrive 
vanskelige problemstillinger og 
videnskabelige opdagelser, så de 
bliver både underholdende, nærvæ¬ 
rende og letforståelige. Man læser 
den veloplagte tekst i én køre. 

Astronomibøger er normalt gen- 
nemillustrerede med imponerende 
farvefotos af galakser, stjernetåger 
m.m. Men i ”Der var engang et 
univers” finder man ikke en eneste 
illustration - og faktisk savner man 
dem ikke her! 

Michael Linden-Vørnle har 
bebudet, at der i nærmeste fremtid 
kommer en ny bog fra hans hånd. 
Den kan vi glæde os til! □ 



Michael J.D. Linden-Vørnle: 
Der var engang et univers , 
Høst & Søn 2002, 176 sider, 
kr. 199,95. 
www.hoest.dk 


Den rigtige håndbog om stjerner 
og planeter 


Politikens Håndbøger plejer at være 
et godt køb. ” Stjerner og planeter” 
af Ian Ridpath er ingen undtagelse. 

Bogen er en nyttig og grundig 
guide til nattehimlens stjerner og 
planeter med diagrammer, der gør 
det nemt at genkende stjernebi 1- 
lederne og de enkelte himmelle¬ 
gemers placering. Bogen er et rent 
overflødighedshorn af flotte foto¬ 
grafier, informative tekster, instruk¬ 
tive tegninger og oversigtskort, som 
fortæller om universet, galakser, 
stjernebillederne, solsystemet med 
de 10 planeter, om kometer, asteroi¬ 
der og meteorer, brug af forskellige 


kikkerter og om fotografering af 
nattehimlen. 

I månedsguiden følges 88 for¬ 
skellige stjernebilleder og objekter 
måned for måned, illustreret med 
overskuelige stjernekort af både 
nord- og sydhimlen. 

Bogen er bearbejdet ti 1 dansk af 
Bjørn Franck Jørgensen, direktør 
for Tycho Brahe Planetarium. □ 


Ian Ridpath: Stjerner og planeter , 
Politikens Forlag 2001, 224 sider, 
rigt illustreret, kr. 199,00 indb. 
www.polforlag.dk 

Anmeldelser 


AF PER BORGAARD 


Tre stills fra den 8 
mm smalfilm som 
George Adamski 
optog sammen med 
Madeleine Rodef- 
fer i Silver Spring, 
Manland, den 26. 
februar 1965. 


Rar gammel svindler eller en forvirret 
bøsse med visioner 


Ny bog om kontaktpersonen George Adamski viser ham som en seer, der 
forvandlede verden, men forkludrede sit liv. Bogen er næsten lige så tan¬ 
kevækkende, som den er useriøs. 



Adamski under en tv-udsendelse med den kendte Long John Nebel. 


Af alle de kontaktpersoner, der i 
1950’erne førte sig frem som tals¬ 
mænd for rumfolkene i de flyvende 
tallerkener, var George Adamski 
den mest spændende. Så vidt kan 
alle være enige med den britiske 
forfatter Colin Bennett, der har 
taget fat på Adamski i bogen 
”Looking for Orthon”. 

Adamski efterlod sig adskillige 
uløste gåder. Hvad mødte han i den 
californiske ørken 20. november 
1952? En venusianer var det i hvert 
fald ikke. Så ville langhårede, blon¬ 
de Orthon være eksploderet som 
en dybhavsfisk, da han trådte ud i 
Jordens atmosfære. 

De ariske venusianere uddøde da 
også sammen med Adamski i 1965. 
Eller gjorde de? Selv lod George 
sig jo genføde i rekordfart: Dagen 
efter sin død hoppede han ud af et 
ufo i England, præsenterede sig for 
gartner Arthur Bryant som Yamski 
og bad den forvirrede brite hilse 
Des eller Les.. .Desmond Leslie, 
medforfatter til Adamskis første bog 
”Flyvende tallerkener er landet”. 

Siden blev der stille om de 
ariske ufonauter, der, som kaptajn¬ 



løjtnant H. C. Petersen sagde i et 
foredrag på Folkehjem i Aabenraa 
i 59, lignede os danskere så meget, 
at vores nabo kunne være fra Venus. 
De er næsten ikke blevet set siden. 
Jo, siger Colin Bennett, få år efter 
Adamskis død gik vi alle rundt som 
langhårede venusianere, selv om vi 
var kortklippede som straffefanger, 
da Orthon trådte frem i ørkenen. 

Pointen er, at Adamski var visio¬ 
nær, en profet, som ud af den blå 
luft eller det kollektive ubevidste 
fangede de impulser, som skulle 
forme fremtiden - og selv skabte de 
smukke ariske venusianere. 

Jamen, var de virkelige eller ej? 
Ja/nej, svarer Colin Bennett. De 
var virkelige nok til at blive set af 
Adamski og hans vidner, til at blive 
fotograferet, til at efterlade sig fod¬ 
spor i ørkenen. Men ikke virkelige 
nok til at være de mennesker af kød 
og blod, som Adamski stædigt på¬ 
stod, de var. 

Bennett er ikke ene om at gøre 
Adamskis rare rumfolk af kød og 
blod til åndesyn, der svinder hen, 
når ingen kikker på dem. Selv 
”UFO Kontakt”, hvis udtrykkelige 
formål er at udbrede Adamskis 
evangelium, er blevet "spirituel” 
i fortolkningen af Orthon & co. 


Ifølge seneste melding fra den kant 
var Orthon engel. 

At Adamski selv var teosof, er 
de fleste vel i dag klar over. Hans 
religiøse ideer var i vid udstrækning 
hugget fra Blavatsky og Besant. 
Havde vi vidst det dengang, ville 
hans troværdighed havde været nul. 
Men var han en løgner og svindler? 
Teosoffer kan være lige så trovær¬ 
dige vidner som andre. 

Men Adamski var ikke kun teo¬ 
sof. Han levede af at være new age 
prædikant, før new age-syndromet 
nogensinde havde fået dén etiket. 

Adamski var en svindler. Han 
blev faktisk gang på gang taget i at 
lyve - som da han under et skandi¬ 
navisk besøg skrev en seddel til sig 
selv og påstod, den var fra rumfol¬ 
kene. Eller som da det blev afsløret, 
at han allerede havde udgivet "rum- 
folkenes” filosofi i 1936 som de 
gamle tibetanske mestres visdom. 

Han var en rævepels, men vel¬ 
menende, og han misbrugte ikke sin 
selvudnævnte status som rumfolke¬ 
nes gesandt - ret meget. En mere 
hensynløs person med Adamskis 
charme kunne have skabt en kult, 
der sagde spar to til rumsekten 
Scientology. Men Adamski ville os 
det egentlig godt, og dér skød han 

sig selv i foden. Først brugte han år 
på at fortælle, at vi ikke skulle være 
rædde, for rumfolkene var ejegode 
- og så følte han sig på sine gamle 
dage tvunget til at gøre noget for 
verden, der var truet af atomkrig. 

Så - vupti - vrimlede det med un¬ 
derudviklede (dvs. onde) rumfolk, 
og Adamski opfordrede USA og 
Sovjet til at finde sammen i et glo¬ 
balt forsvar. En elegant løsning på 
den kolde krig, for intet kan få stri¬ 
dende brødre ti 1 at enes så hurtigt 
som en fremmed bølle. Problemet 
var, at ingen rigtigt troede ham. Der 
var skabt for megen tvivl om hans 
sanddruelighed, og kovendingen, da 
han halede de onde rumfolk op af 
sin hat, var bare for meget. 

Colin Bennett hævder, at seeren 
Adamski selv var forvirret på det 
tidspunkt: Hans næsten-virkelige 
rumfolk havde ikke givet ham no¬ 
get konkret, som han kunne give 
videre til den store, uvaskede hob 
af jordfolk, og der var kaos i hans 
personlige univers. Han havde 
ikke længere sit trygge tilholds¬ 
sted i bofællesskabet i nærheden af 
Alice K. Wells restaurant på Mount 
Palomar. Hans lille discipelskare 
var i opbrud, og allerværst - han 
var en ulykkelig bøsse i en tid, der 
var mindre tolerant end nutiden, 
hævder Bennett. Han tegner en naiv 
profet med et indre kaos, der bobler 
over af visioner, som antager næ¬ 
sten-virkelighed og kommer til at 
præge hele verden. 

Jeg er stået af. Nok traf jeg kun 
Adamski én gang, men jeg læste 
hans bøger med stor grundighed og 
deltog i en studiekreds om telepati, 
ledet af medlem af SUFOI’s davæ¬ 
rende kontaktudvalg Gerda Rørbæk 
Nielsen. Hun var en bedre tals¬ 


mand for rumfolkenes filosofi end 
Adamski selv, og vi analyserede 
ham grundigt. I øvrigt uden at blive 
telepater, gudskelov. 

Jeg kan simpelt hen ikke få mit 
Adamski-biIlede til at dække Colin 
Bennetts’. Adamski var alt andet 
end naiv, og han var elegant til at 
snakke sig uden om spørgsmål, han 
ikke havde svar på. Men han for¬ 
vandlede ikke verden, og hans på¬ 
stande om ufoerne og deres piloter 
begyndte at forvitre allerede i hans 
egen levetid. 

Det paradoksale er, at Adamski 
selv troede på sin historie. Den var 
absurd og ofte ufrivilligt komisk 
(og tit dødkedelig, som Bennett 
påpeger), men den rare, gamle 
svindler var selv overbevist - eller 
troede, at han gjorde menneskehe¬ 
den en tjeneste ved at sælge denne 
”sandhed”. Og han var en showman 
- ikke den generte bondeknold med 
de løbske visioner, som Bennett 
maner frem. Jeg husker heller ingen 
polsk accent i hans amerikanske, 
selv om Bennett nævner den mange 
gange. Adamski var kun et år, da 
han kom til USA, og selv om han 
ikke fik megen formel uddannelse, 
var han et intelligent og veloriente¬ 
ret menneske, der levede af at tale 
og skrive engelsk. Hvis han har 
snakket med accent, har det været 
koketteri. 

God rest his soul. Forhåbentlig 
er et hjørne af himlen afsat til til¬ 
givne svindlere. Det vil ikke være 
det kedeligste. Tilbage hos os i 
jammerdalen efterlod G.A. en hob 
gåder: Hvorfor fik han sommetider 
særbehandling af de amerikanske 
myndigheder? Hvem lavede hans 
ufo-modeller - og ikke mindst, 
hvem lavede den fantastiske film¬ 



strimmel med det formskiftende 
ufo, som han hævdede at have fo¬ 
tograferet med Made line Rodeffers 
billige kamera om eftermiddagen 
den 26. februar 1965, få måneder 
før hans død? Billederne kunne ret 
let fremsti lies i dag, men det var 
17 år før IBM’s første pc, og intet 
universitet ejede så meget datakraft 
som maski nen, jeg skriver dette på. 
Oven i købet hævder flere kilder, at 
”profeten” havde 12 tommelfingre. 
Han kan næppe selv have lavet 
modeller eller falske billeder. Hvem 
gjorde det så? 

Og sidst, men ikke mi ndst: 
Hvorfor blev der rapporteret så 
mange ufo-observationer i hans køl¬ 
vand? Selv sagde han, at de vågede 
over ham. Jeg husker, at SUFOl 
under et Adamski-besøg i Danmark 
havde udstationeret observatører 
ved Kastrup Lufthavn. Og i hvert 
fald nogle af dem så hans fly blive 
fulgt til landing af et ufo... 

Her er igen den famøse dobbelt¬ 
hed, som har præget ufo-syndromet 
fra starten: Troværdige vidner ser 
utroværdige ting, ikke-eksisterende 
ufoer hævdes at efterlade fysiske 
spor, virkelighed og uvirkelighed 
flyder sammen - og det er lige i det 
sammenløb, Colin Bennett har skre¬ 
vet sin bog. 

Men for skeptikere som mig er 
det ikke nok at operere med smarte 
vendinger og sammenblanding af 
kategorierne virkelighed og uvirke¬ 
lighed. Det går ikke i det univers, vi 
bor i. Her har løgn og sandhed ek¬ 
sistentiel virkelighed, og de udeluk¬ 
ker hinanden - ligesom virkelighed 
og uvirkelighed. 


Lou Zinsstag var Adamski-organisatio- 
nens leder i Svejts, men forlod ligesom 
Lucy McGinnis kulten pga. Adamskis 
historier. 



Lucy McGinnis 
var en af de seks 
vidner, som over¬ 
værede Adamskis 
møde med en rum¬ 
mand fra Venus 
nær Desert Center i 
Californien torsdag 
den 20. november 
1952 kl. 12.30. 

Lucy var i mange 
år Adamskis sekre¬ 
tær, men da hans 
påstande blev for 
vidtløftige, forlod 
hun ham og organi¬ 
sationen. Men hun 
fortsatte dog med 
at støtte hans første 
kontaktoplevelse. 

Der var engang... 


Maleriet skal 
forestille Orthon, 
Venus-manden som 
Adamski mødte i 
Californiens ørken. 


► 


AF BENNY CHRISTEN 
GRANDAHL 



Det er en gammeldags holdning, 
hævder Bennett. Men han ville 
flygte skrigende fra alternativet, en 
magi sk verden, hvor to og to måske 
giver 17 nu og 0,3 om et kvarter. 

Bennetts bog er ikke fair, hver¬ 
ken over for kendsgerninger eller 
over for Adamski. Den er tanke¬ 
vækkende og sjov, sommetider 


ufrivilligt. Fx når SUFOI’s første 
formand og Adamskis største fan i 
Danmark konsekvent omtales som 
forfatteren Hans Peterson. Det er 
at drive gæk med H.C. - men jeg 
synes, at UFO-Nyt skulle invitere 
netop H.C. til at kommentere Ben¬ 
netts bog. □ 


Kommentar: 


Redaktionen har fulgt Per Borgaards 
opfordring og skrevet til H.C. Pe¬ 
tersen for at få hans kommentar til 
Bennetts bog. H.C. Petersen har 
svaret, at han ikke har læst Bennetts 
bog og heller ikke har tænkt sig 
at gøre det. I samme brev oplyser 
H.C. Petersen, at Adamski Founda¬ 
tion har en ny bog om Adamski klar 
til udgivelse. 

Bogen er ifølge H.C. ”...en yderst 
spændende og på sin vis sensationel 
bog, der fremlægger tankevækkende 
oplysninger, som ikke tidligere har 
været tilgængelige for offentlig¬ 
heden, ligesom der er uddrag fra 
Adamski s sidste bog, der ikke blev 
udgivet, fordi rumbrødrene den gang 
frarådede ham at udgive den...” 

Æmh 


Lookingfor coun 

Orthon ssaa 



Colin Bennett: Lookingfor 
Orthon , Paraview Press 2002, 
224 sider 

Bogen kan købes hos SUFOI 
(se annoncen side 22-23). 

Læs bogen og døm selv! 


Orthon-bevægelsen 
- en vanvittig historie i flere akter 


Den korte historie om Orthon-bevægelsen - eller den såkaldte "Borup- 
kreds" - er, at de kom på alles læber og fik massevis af spalteplads i 
formiddagspressen i efteråret og julen 1967, fordi de forudsagde Jordens 
undergang "første sekund af første minut af første juledag" 1967. Og for 
ligesom at understrege, at det var alvor, påbegyndte de bygningen af en 
underjordisk bunker på marken ved et lille husmandssted i Snekkerup 
uden for Borup på Sjælland. 


Den lange historie er lidt mere om¬ 
stændelig. Den handler i virkelighe¬ 
den om tre vidt forskellige og lige 
vanvittige historier, der blev dygtigt 
iscenesat og spundet sammen til én 
stor gang pressesuppe i juledagene 
i 1967. De kommer her, ligesom jeg 
til sidst fortæller lidt om, hvad skete 
med Borup-kredsen efter ”Jordens 
undergang”. 

Det hele begyndte i England 


Det ene del af historien starter i 
England den 11. april 1961. Her 


er en ejendomsmægler ved navn 
Richard Grave ved at rydde op i 
garagen til et hus, han lige har købt. 
Da han er ved at smide en gammel, 
næsten helt sort stregtegning ud, 
bliver han stoppet af en skikkelse, 
der blokerer vejen for ham. ”Jeg 
er ham!” siger skikkelsen og rører 
ved billedet, så glasset splintres, 
og forsvinder i et orange lysglimt. 
Da Grave holder armen op for at 
beskytte sig mod lyset, bliver hans 
underarm forbrændt. 

Efter oplevelsen beholder Grave 
selvfølgelig bi lledet, og i dagene 


efter restaurerer billedet sig selv på 
mystisk vis. Det viser sig at forestille 
en engel, der proklamerer Jesu fød¬ 
sel for hyrderne på marken og bærer 
titlen ”Den første julemorgen”. 

Pludselig en morgen opdager 
Grave, at englen på billedet er be¬ 
gyndt at græde. Der løb simpelthen 
tårer ud af øjnene på englen og ned 
ad billedet uden nogen påviselig 
grund. 

”De smagte salt og indeholdt en 
lille smule af urinsyre, ligesom rig¬ 
tige tårer,” kunne man læse i UFO- 
Nyt i foråret 1966. Samtidig dukker 

den underlige skikkelse, som Grave 
mødte hin aprildag, oftere og oftere 
op hos Richard Grave. Skikkelsen 
kalder sig selv for ”Sandhed”, te¬ 
steren” eller den universielle forbin¬ 
delse - ”Universal Link”. Universal 
Link bliver navnet på den bevægelse, 
der opstod omkring Grave og hans 
usynlige følgesvend. 

Det er nemlig kun Grave, der kan 
se ham, men fra forskellige vidner 
har man beretninger om, at puderne 
i sofaen blev presset ned, når Meste¬ 
ren satte sig, og at Graves undulat 
ved flere lejligheder havde sat sig 

- midt i luften - på skuldrene af det 
usynlige væsen. 

En anden hændelse, der i den 
grad leder tankerne hen på H. C. 
Andersens ”Kejserens nye klæ’r”, 
og som også står omtalt i UFO-nyt 
i foråret 1966, var, da en journalist 
spurgte Grave, om han havde fået 
noget tøj af Mesteren. Ja, men det 
havde han skam, fortalte Grave, 
åbnede en æske og trak - ingenting 

- et stykke usynligt tøj op af den. 
Som ved en pludselig indskydelse 
bad Grave om en lighter og satte ild 
til det usynlige stykke tøj, så journa¬ 
listen kunne iagttage en brændende 
flamme, der brændte i den fri luft 

- som om der var et stykke antændt 
tøj! 

Ved et af sine besøg bekendtgør 
Mesteren over for Grave, at: ”Senest 
med det første sekund, den første 
time, den syvende julemorgen fra 
nu, vil jeg have manifesteret mig 
gennem en ’atomkerneudveksling- 
proces’.” 

Denne udtalelse skulle få stor 
betydning for en hel kreds af men¬ 
nesker herhjemme. Ja, faktisk hele to 
forskellige kredse - men det vender 
jeg tilbage til om lidt. 

The danish connection 


Den anden del af historien starter 
herhjemme, da beretningen om 
Richard Grave dukker op i kredsen 
omkring det danske magasin ”Psy- 
kisk Forum”, der blev udgivet af 
foreningen "Psykisk Orientering” 
i midten af 60’erne. Her satte en 
kreds af mennesker, der via Børge 
Jensen og Jørgen Ellesøe havde 
berøring med SUFOLs daværende 
repræsentantskab og redaktionen af 
UFO-Nyt, sig for at besøge Richard 
Grave og undersøge hans ”syn” og 
det grædende billede nærmere. 

De besøgte Richard Grave og 
vendte tilbage med den overbevisning, 
at der var tale om et virkeligt mirakel. 

I hvert fald udgav de tre hæfter med 


titlen ”Røsten fra himmelen” omkring 
sagen og dannede den såkaldte ”Bo- 
rup-kreds”, der var Universal Links 
selvudråbte danske afdeling. 

I februar 1967 begynderen ta¬ 
xachauffør ved navn Knud Weiking 
pludselig at høre stemmer fra et 
mystisk væsen, der kaldte sig Or- 
thon. Du kan læse Weikings egen 
beretning om hans første møde med 
Orthon i Erik Borks interview med 
Weiking andet steds i dette nummer 
af UFO-Nyt. 

Weiking var ikke medlem af 
Psykisk Orientering, men blev af en 
kollega henvist til Borup-kredsen, 
da denne hørte om Weikings ople¬ 
velse. Her faldt hans beretning i god 
jord, og snart blev Weiking udråbt 
som kredsens danske medie, der 
havde forbindelse med den samme 
”mester”, som Richard Grave havde 
i England. ”Orthon” begyndte at 
tale oftere og oftere gennem Knud 
Weiking og afslørede for Borup- 
kredsen, at han var den samme som 
Mesteren, der havde besøgt Grave. 

Pudsigt nok havde selveste Ge¬ 
orge Adamski nogle år forinden 
angiveligt mødt en rummand fra Ve¬ 
nus, der også bar navnet ”Orthon” 

- men ingen steder i de eksiste¬ 
rende kilder, synes Knud Weiking 
eller Borup-kredsen at tage notits 
af denne "kosmiske” sammenhæng. 
Det kunne selvfølgelig skyldes, at 
netop troen på George Adamski 
i midten af 60’erne endte med at 
splitte SUFOI i to fraktioner - det 
SUFOI vi har i dag og H.C. Peter¬ 
sens IGAP, der lever og ånder for 
Adamski og hans rumfolks visioner. 

Dommedag proklameres 


Ved en af Orthon-seancerne med 
Knud Weiking som medie, forklarer 
Orthon tilhørerne, at den ”atom- 
kerneudvekslingproces”, der er 
blevet omtalt over for Grave, er en 
altødelæggende atomkrig, der vil 
bryde ud julenat 1967. Alt liv på 
Jorden vil blive udryddet. Men en 
lille kreds af rettroende skal skånes, 
og denne kreds skal reddes af "fly¬ 
vende tallerkener” og være med til 
at genopbygge den nye Jord. 

Kredsen er naturligvis ingen rin¬ 
gere end Borup-kredsen. På 60 dage 
skal de fuldføre opbygningen af en 
bunker, der kan overleve et atomart 
angreb! Gennem en annonce og 
noget omtale i formiddagspressen 
lykkes det at skrabe midler sammen 
til bygning af bunkeren. 

I Snekkerup uden for Borup lå¬ 
ner man et stykke jord af en venlig 


husmand, der jo ikke kan se nogen 
skade i at låne dem jorden om vin¬ 
teren. 

"Nå, ja - skulle de have haft ret, 
kunne vi vel være nået at løbe der¬ 
ned juleaften,” udtalte husmanden 
med et glimt i øjet, da Lars K. Las¬ 
sen, Helmuth Christensen og under¬ 
tegnede besøgte ham i foråret 1980. 
Han havde sådan set ikke noget 
med gruppen at gøre, men kendte 
et af medlemmerne perifert, hvorfor 
hans mark var blevet valgt. 

Efteråret kommer, og byggeriet 
går i gang. Man har indkøbt 25 tons 
bly og en masse træ til bygnings¬ 
værket - noget af det var sponseret, 
andet købt for egne og indsamlede 
penge. Hullet til bunkeren får man 
gravet med hjælp fra en grave¬ 
maskine og en flok rettroende og 
diverse medløbere med skovle (se 
foto side 18). 

I midten af december begynder 
man at kunne se enden på bygge¬ 
riet. Nu mangler der bare at blive 
rullet en blykappe henover og dæn- 
get jord ovenpå, så er man klar til 
dommedag. I formiddagsbladene 
diskuterer sagkundskaben, hvorvidt 
25 tons bly er nok til at holde den 
radioaktive stråling fra atombom¬ 
berne ude. Imens ruller de rettro¬ 
ende blyet på bunkeren og begynder 
at dænge den til med jord. Så kunne 
dommedag bare komme an! 

Men allerede lillejuleaftensdag 
får Orthon-folkene dog andet at 
tænke på. Det var da muligt, at 
Orthon kunne proklamere domme¬ 
dag og tilbagelægge distancen fra 
evigheden og til Jorden, men jor¬ 
diske bygningsværker har den gode 
rumgud - eller også er det Weiking 
- ikke synderlig forstand på: Bun¬ 
keren har intet fundament! 

Langsomt, men sikkert tvinger 
vægten af blyet det tynde træskelet, 
der udgør den atomsikre bunker, i 
jorden! Hele konstruktionen synker, 
så bunkeren er reelt set ved at styrte 
sammen. Dommedag er mindre 
end 36 timer væk, og det er mere 
sikkert at være uden for den beskyt¬ 
tende bunker end nede i den. 

Orthon - eller nok snarere 
Weiking - har med andre ord meget 
store problemer. Noget drastisk må 
gøres, hvis ikke hele Borup-kredsen 
skal hænges offentligt ud inden 
dommedag. 

Den opfindsomme musiker 


Tredje del af historien tager sit 
afsæt i Leonardo da Vinci-udstil- 
lingen i København i august måned ► 

► 1953. Den københavnske musiker 

Aage Jensen, der også er medlem 
af Psykisk Orientering og derfor 
også læser Psykisk Forum, bliver så 
fascineret af da Vincis forskellige 
konstruktioner, at han selv begynder 
at tegne nogle tegninger, der minder 
meget om den store mesters. I hvert 
fald laver han en række besynderlige 
tegninger, der indeholder en masse 
figurer, heriblandt både en pyra¬ 
mide og noget der minder om en 
række kinesiske ying og yang-sym¬ 
boler inden i hinanden. 

Disse tegninger går han så og 
kigger på en del år og tænker over, 
hvad det mon kan være. Pludselig 
fra januar 1956 begynder der at 
dukke nogle vers op i hans tanker 
- "...som impulser, der i versifice¬ 
ret form afsluttes samme dag.. 
som Aage Jensen beskriver det i bo¬ 
gen ”Summa summarum” fra 1969. 

”Summa summarum” er også 
titlen på den rebus, som de mange 
vers ender med at blive til. Frem 
til april 1957 bliver det i alt til 81 
vers. Med tiden kommer den gode 
Aage Jensen med diverse personers 
hjælp, hvoraf de fleste stammer fra 
kredsen omkring Psykisk Oriente¬ 
ring, frem til, hvad rebussen handler 
om. Den blander både forskellige 
mystiske detaljer ved pyramiderne, 
en tre-fire forskellige profetier om 
Jordens sidste tider og moderne 
atomteori sammen til noget, der 
kunne minde om konstruktionsno¬ 
terne til intet mindre end en "fri- 
energimotor”! Rebussen og Aage 
Jensens forskellige tegninger fortæl¬ 
ler, hvordan den skal bygges. 

Det er således også i Psykisk Fo¬ 
rum, der var medlemsblad for Psy¬ 
kisk Orientering, og i nærværende 
blad, UFO-Nyt, at Aage Jensen 
læser om både Richard Grave og 
Borup-kredsen. På grund af en lang 
række datomæssige sammenfald 
mellem Graves oplevelser med den 
mystiske ”Mester” og Aage Jensens 
egne "åbenbaringer”, beslutter mu¬ 
sikeren at tage kontakt til Borup- 
kredsen. 

Den første kontakt er ikke videre 
positiv. Børge Jensen, som i øvrigt 
var redaktør af UFO-Nyt på det 
tidspunkt, finder hans henvendelse 
helt irrelevant, men i påsken 1967 
får Aage Jensen alligevel "fore¬ 
træde” for Borup-kredsen, Knud 
Weiking og senere også Orthon. 

Det er et møde, som Aage Jen¬ 
sen forlader med stor mistro til 
Knud Weikings og især Orthons 
autenticitet. I bogen "Summa Sum¬ 
marum”, der som sagt udkom et par 


år efter Jordens undergang, skriver 
han meget klart mellem linjerne, at 
han mener, at Weiking er en fusker, 
der ikke har kontakt med noget som 
helst. 

Dommedag er afblæst! 


Det var lige præcis Aage Jensen, 
som Knud Weiking havde i tan¬ 
kerne hin lillejuleaftensdag, da han 
og de andre i Borup-kredsen måtte 
sande, at hvis Jorden skal gå under, 
så blev det ikke i deres egen bunker, 
de kunne søge tilflugt - og at de var 
nødt til at gøre noget drastisk for 
at redde dem selv fra både Jordens 
undergang og formiddagsbladenes 
spottende kommentarer. 

Om det er skæbnes ironi eller 
med Orthons mellemkomst, skal 
jeg lade være usagt, men mærke¬ 
ligt nok drømmer Aage Jensen en 
række gange i løbet af december, at 
Knud Weiking vil opsøge ham, og 
at han vil være i vildrede og søge 
hans råd. Da han ikke er Weiking 
videre venligt stemt, lader han i 
første omgang drømmen ligge. Se¬ 
nere på måneden forsøger han dog 
at få budskabet i drømmen frem 
til Borup-gruppen, først via Børge 
Jensen og senere ved at forsøge 
at få en journalist til at skrive om 
drømmen i formiddagspressen. 

Da det ikke lykkedes, ender det 
med, at han langt om længe jule¬ 
aftens morgen forsøger at ringe 
til Weiking. Men han tager ikke 
telefonen. 

Det skyldes simpelthen, at den 
gode Knud Weiking er på vej ud til 
Aage Jensen! Ganske som i drøm¬ 
men - som Weiking måske havde 
fået genfortalt af Børge Jensen, 
vi ved det ikke - er han i vildrede 
med, hvordan han skal redde sin 
flok fra den truende dommedag. 

Det får de sig så en snak om hen 
over sofabordet hos Aage Jensen, 
og med ét går det op for Weiking, at 
den "atomkerneudvekslingproces”, 
som Orthon - eller var det nu ikke 
Graves "Mesteren” - har omtalt, 
slet ikke er en altødelæggende dom¬ 
medag, men Aage Jensens friener- 
gimotor! Det er simpelthen motoren 
i en flyvende tallerken, som Orthon 
efterfølgende beder sine disciple 
om at bygge. Dommedag er af¬ 
blæst. I stedet skal de rettroende 
selv bygge en flyvende tallerken og 
flyve op til Orthon. 

Efter dette klarsyn ringer Knud 
Weiking straks til Borup og beder 
Børge Jensen indkalde til pres¬ 
semøde samme dags eftermiddag! 


Altså om eftermiddagen juleaftens¬ 
dag - mindre end 9 timer før den 
bebudede "Jordens undergang”! Til 
lejligheden låner han et par af Aage 
Jensens tegninger og en kopi af 
"Summa summarum”-rebussen. 

Skuffelse og våde fødder 


Nu var det jo længe før intemettets 
hurtige nyhedsformidling og ny¬ 
hedsudsendelser hver anden time på 
tv, så de omkring tusinde skuffede 
mennesker, der julenat troppede op 
ved bunkerruinen i Snekkerup og 
fik våde fødder, kunne først læse 
om, hvorfor Jordens undergang ikke 
rigtigt blev til noget, da de åbnede 
Ekstra Bladet eller BT anden jule¬ 
dag om morgenen. 

Hvis Knud Weiking havde håbet 
på, at han kunne formilde pres¬ 
sen ved at trække intet mindre 
end en "frienergimotor” op af sin 
høje hat og derved afblæse dom¬ 
medag, ja, så tog han grueligt fejl. 
Formiddagsbladene kogte over, og 
overskrifterne lød både "Orthon- 
folkene går over gevind” og "Det 
rene nonsens”. Der falder således 
en række knubbede bemærkninger 
om både "Kejserens nye klæ’r” og 
Orthon-vanvid. 

Borup-kredsen splittes 


Ved de kommende møder i Borup- 
kredsen holder Weiking lav profil, 
men allerede i starten af januar er 
han tilbage i vanlig stil. Men det 
kan ikke undgås: Borup-kredsen 
splittes. Den megen dårlige pres¬ 
seomtale og udeblivelsen af Jordens 
undergang har fået en stor del af 
kredsen til at forkaste Weiking og 
hans Orthon. Nogle vil hellere for¬ 
dybe sig i det oprindelige, nemlig 
Graves oplevelser. Andre finder et 
nyt medie, der også har kontakt til 
Orthon, og atter andre holder fast 
ved Weiking. 

For Weiking bliver stædigt ved 
med at holde fast i Orthon - ja, 
faktisk vedbliver han med at få 
budskaber fra Orthon frem til slut¬ 
ningen af 1970’erne. En del af den 
oprindelige Borup-kreds, der fast¬ 
holder deres engagement i Weiking 
og Orthon, flytter ind i et gammelt 
stenbryderhus i "Gåsekrogen” i ud¬ 
kanten af Ebbeskov ved Fakse. Hvor 
Fakse kalkbrud engang husede sine 
arbejdere - stenbrydeme - udtænkes 
der nu den ene dommedag efter den 
anden. Frem til midten af 1971 kan 
man derfor med jævne mellemrum 
læse i formiddagspressen, at der nu 

er fremsat en ny skæringsdato for 
Jordens undergang - derefter hører 
man ikke mere til dem. 

Orthon fortsætter sit virke 


Men Orthon fortsætter som sagt 
med at komme med meddelelser til 
Knud Weiking. Da Lars K. Lassen 
og undertegnede møder ham i hans 
lejlighed i Brøndby Strand i 1980, 
har han og hans kone netop afsluttet 
deres bearbejdelse af de mange års 
samtaler med Orthon, der først er 
stoppet ganske få år forinden. Det 
er blevet til et lille skrift med titlen 
”Sejr over død”, som Weiking sæl¬ 
ger til os for små 35 kroner. 

Der er ikke meget dommedag 
og mange flyvende tallerkener i det 
skrift. 1 stedet finder man en masse 
udlægninger af forskellige skrift¬ 
steder i biblen, lidt omstruktureret 
kinesisk visdom, en god portion 
filosofiske betragtninger over dette 


og hint og en hyldest til kirken og 
det glade budskab om Jesus og næ- 
stekærligheden! 

Hvad var det dog, der skete? 


I dag, hvor det til jul er 35 år siden, 
at Jorden ifølge Orthon skulle gå 
under, kan historien om Orthon-be- 
vægelsen synes temmelig vanvittig. 
Set i bakspejlet kan man godt få 
den tanke, at man i Borup-kredsen 
på snedig vis fik iscenesat andre 
menneskers oplevelser og tanker, så 
Borup-kredsen selv blev centrum 
for al opmærksomheden. I hvert 
fald var Borup-kredsen gode til at få 
presseomtale i de år, hvor den kolde 
krig og frygten for en nært forestå¬ 
ende atomkrig havde et solidt tag i 
danskerne. Dommedag syntes ikke 
så langt borte dengang, så derfor var 
man nok mere lydhør over for den 
slags fantasterier. 

Men for Knud Weiking stoppede 


Ved Gåsekrogen i Fakse holdt en frak¬ 
tion af Orthon-bevægeisen til efter den 
mislykkede Jordens undergang. 

(Foto: Benny Christen Grandahl) 

det ikke der. Ikke nok med, at mø¬ 
derne med Orthon fortsatte nogle 
år endnu, også hans ”drøm” om 
den uundgåelige dommedag levede 
videre. På side 17-19 i dette num¬ 
mer af UFO-Nyt kan du læse om 
journalisten Erik Borks møde med 
Knud Weiking i 1998. Dengang var 
det ved det forestående årtusinde¬ 
skifte, at han forventede Jordens 
undergang! 

Om Knud Weiking lever i dag, 
ved jeg ikke. Hvad der skete med 
Richard Grave og hans usynlige 
ven, aner jeg heller ikke. På enkelte 
websteder nævnes han sammen 
med Sun Myung Moon fra Moon- 
bevægelsen, uden at der dog synes 
at være anden sammenhæng, end at 
Graves møde med ”Mesteren” igen 
bruges til at understøtte en helt an¬ 
den historie. 

Og frienergimotoren? Ja, så vidt 
jeg ved, er der aldrig nogen, der 
forstod princippet bag Aage Jensens 
frienergimotor - ikke en gang Or¬ 
thon og heller ikke Niels Bohr, som 
Aage Jensen ellers forelagde ideen! 
Man kan læse en hel masse om den 
og tilblivelsen af tegningerne og 
rebussen i bogen ”Summa Sum¬ 
marum” fra 1969 af selv samme 
Aage Jensen - de har den sikkert på 
biblioteket. 

Men ét ved jeg: Jorden består 
endnu, og vi har næppe hørt den 
sidste dommedagsprofeti. □ 



"De sidste tider er nær!" lyder det med jævne mellemrum fra katastrofe¬ 
grupper overalt i verden. I en lejlighed syd for Kobenhavn sidder en til¬ 
hænger af Orthon-bevægelsen, der er overbevist om, at en atomkrig er 
forestående, og at flyvende tallerkener vil komme og hente store dele af 
menneskeheden. I 60'erne byggede bevægelsen en bunker i Borup på 
Midtsjælland som symbol på den kommende atomkrig. Men i virkelighe¬ 
den er der tale om et glædesbudskab, forsikrer tilhængerne. 


På bordet foran den 77-årige pen¬ 
sionist Knud Weiking ligger en lille 
blyskive. Han har slænget den hårdt 
i bordet, som var der tale om en af¬ 
gørende trumf i et vigtigt spil kort. 

I blyet er med tydelige typer skre¬ 
vet ”Orthon-bunkeren, julen 1967 
QRST/PTR”. 

v 


Den ældre mand med det god¬ 
modige ansigt har talt meget indtil 
nu. Men pludselig er han stille - så 
løfter han sin pegefinger. 

”Denne samtale mellem dig og 
mig varer i evighed. 1 rummet vil 
denne samtale altid eksistere. Den 
bunker, vi byggede i 1967, symbo¬ 


liserede den snarlige og verdens¬ 
omspændende atomkrig. Men intet, 
der er skabt, er fortabt. Orthon har 
garanteret, at mindst en milliard 
mennesker vil overgå til en større 
fuldkommenhed, så snart krigen 
bryder ud.” 

Siden 1967 har Knud Weiking 


AF ERIK BORK 


► 

På få uger byggede 
Orthon-tilhængerne 
i 1967 en bunker 
på Midtsjælland. 

De var overbeviste 
om, at flyvende 
tallerkener ville 
evakuere dele af 
menneskeheden, 
når den forestå¬ 
ende atomkrig gik i 
gang. Et væsen ved 
navn Orthon havde 
fortalt dette gen¬ 
nem Knud Weiking. 
Der blev gravet et 
seks meter dybt hul, 
hvori man rejste de 
trækonstruktioner, 
som skulle holde 
vægge, skillerum og 
tag på plads. Oven 
på det hele blev der 
anbragt 25 tons bly. 
(Foto: Scanpix 
Nordfoto) 


ifølge sig selv med jævne mel¬ 
lemrum fungeret som medium for 
et væsen, der kalder sig Orthon. 
Gennem Knud Weiking har Orthon 
således bebudet, at denne snart duk¬ 
ker op med et følge af flyvende tal¬ 
lerkener. Budskabet er præcist givet 
af Orthon: 

”Den genkomst, der er blevet lo¬ 
vet og forudsagt til menneskene for 
2.000 år siden, og som vil komme 
til Jorden i min skikkelse, vil finde 
sted nu. Den Himmelens Hærskare, 
som kommer, og som vil være om¬ 
kring hele Jorden for at teleportere 
de mennesker ud i rummet, som be¬ 
tinger en åndelig mutation, vil være 
at finde på Sjælland,” har Orthon 
sagt gennem Knud Weiking. 

Man kan kalde Orthon-tilhæn¬ 
gerne gale. Men i slutningen af 
1960’eme troede flere tusinde dan¬ 
skere på budskabet om Orthon-man- 
den og hans flyvende tallerkener, og 
endnu i dag er Knud Weiking og en 
snæver kreds af tilhængere stadig 
overbeviste. 

”Det hele er meget logisk, ellers 
havde vi slet ikke beskæftiget os 
med det,” siger Knud Weiking. 

Om natten den 20. februar 1967 
kom Knud Weiking hjem efter at 
have afsluttet aftenens vagt som 
taxichauffør. Weiking satte sig alene 
i stuen og røg en cigaret. Pludselig 
tændtes en væglampe, og en stemme 
brød stilheden. 

”Sluk den cigaret! Jeg vil tale 
med dig!” 

Knud Weiking var lamslået, men 
i de følgende timer udspandt sig 
ifølge Weiking en samtale mellem 
ham og den mystiske stemme, der 
overbeviste ham om, at noget usæd¬ 
vanligt var i gang. 


Igennem en kollega tog Knud 
Weiking om morgenen kontakt til en 
gruppe mennesker i Borup på Sjæl¬ 
land, der længe havde funderet over 
lignende hændelser i England. Her 
havde en ejendomsmægler, Richard 
Grave, under oprydning i en garage 
angiveligt mødt en skikkelse. 

”Jeg er ham!” havde skikkelsen 
sagt - og det blev begyndelsen på 
flere år med en lang række budska¬ 
ber fra væsnet, der blev kaldt Meste¬ 
ren. Et par af de mere konkrete lød: 

”Senest med det første sekund af 
den første time af julemorgen 1967 
vil jeg have åbenbaret mig for mit 
univers ved hjælp af en atomkerne¬ 
udviklingsproces. Dette er min plan, 
som er uigenkaldelig.” 

Og videre: ”En større verdens¬ 
konflikt vil indvarsle de sidste sta¬ 
dier af den universelle udvikling.” 

Da Knud Weiking meldte sig i 
Borup med sine oplevelser, var man 
her sikre på, at væsnet fra England 
nu var dukket op i Danmark. I løbet 
af de næste måneder skulle det med 
Weikings hjælp vise sig, at gruppens 
budskaber løb verden rundt. 

Knud Weiking stopper en af sine 
mange piber - de fleste står samlet 
i en pibeholder ved hans faste plads 
i lejlighedens udestue. Her bruger 
Knud Weiking meget tid på at stu¬ 
dere filosofi og historie. På væggene 
i den pertentligt indrettede lejlighed 
hænger farverige naturbilleder - de 
fleste malet af datteren i Australien. 

Kun to billeder skiller sig ud. 

De er angiveligt malet i pludselig 
inspiration af en engelsk kvinde og 
forestiller et ansigt - smalt med høje 
kindben, halvlangt hår og skæg, 
mørke øjne, der sidder dybt i øjen- 
hulerne. 


”Det ligner Orthon meget godt,” 
siger Knud Weiking. Det ene af de 
to billeder hænger i Weikings hu¬ 
strus arbejdsværelse. Lige over et 
lille skab fyldt med gamle ringbind, 
der hver indeholder snesevis af sider 
med Orthons ord talt igennem Knud 
Weiking - her minutiøst nedskrevet 
med skrivemaskine på tyndt per¬ 
gament: ”Budskab til menneskehe¬ 
den”, ”Mens vi venter i nattetimen” 
og ”Nøglen”. 

Allerede ved det første møde 
i Borup begyndte Orthon, ifølge 
tilhængerne, at tale gennem Knud 
Weiking. Når seancerne begyndte, 
blev Weikings stemme høj, og han 
mistede tilsyneladende kontrollen 
over sine ord. Orthons taler kunne 
vare fra minutter til timer. 

”Mit navn er faktisk for jer Or¬ 
thon, men den Højeste Høje, Eneste 
Ene, Sandeste Sande er repræsen¬ 
teret gennem mig,” sagde stemmen 
ved det første møde. 

I de følgende måneder rejste 
Knud Weiking rundt i landet, og 
på offentlige møder talte Orthon til 
de fremmødte. Alle budskaber blev 
optaget på bånd og omhyggeligt 
skrevet ned. 

I hele Danmark blev tilhængerne 
hurtigt kendt som ”Orthon-grup- 
pen”, eller ”Universal Link”, og 
den stadige strøm af budskaber blev 
udgivet i pjecer med titlen ”Røsten 
fra Himmelen”. 

”Det var en dejlig tid,” husker 
Knud Weikings kone, ”men også en 
hård tid”. 

Søndag den 24. september 1967 
kunne man i dagspressen læse føl¬ 
gende annonce: 

”Har du tænkt over, hvor mange 
mennesker der over hele Jorden har 
set de såkaldte flyvende tallerkener 
(...) Er du angst for din tidsalder - 
og kan du ingen sund fornuft finde, 
da råder jeg dig til at se nærmere 
på dette problem. Ønsker du hjælp 
og vejledning, da kan du henvende 
dig til mit center i Borup. Her lig¬ 
ger hele filosofien bag de flyvende 
tallerkener klar for dagen. Det er 
et budskab til menneskeheden, der 
kommer menneskeheden ved, især i 
den tid, du lever i.” 

Annoncen var indrykket af Or- 
thon-tilhænger Jørgen Ellesøe og 
henviste til en postboks på Univer¬ 
sal Link i Borup. 

Det var årene, hvor rumkaplø¬ 
bet var på sit højeste, og hvor Den 
kolde Krig rasede. Netop i dagene 
op til Orthon-annoncen dræbtes 400 
amerikanske marinesoldater ved et 
kæmpeslag i Vietnam, og Sovjetuni- 

25. september 1967 

Universal Link 

og de flyvende tallerkener? 

I anledning af de seneste pressemeddelelser om henvendelse 
til Universal Link, Postbox 13, Borup, hvis man ønsker at ken¬ 
de sandheden om de »flyvende tallerkener«; skal SUFOI og 
UFO-nyt herved meddele, at vi på Ingen mådestår bag denne 
oplysning, endsige billiger dette træk fra Universal Link’s side. 

I de af UL indtil nu udsendte pjecer forekommer intet kon¬ 
kret bevis for, at Universal Link kender sandheden om UFO- 
erne, snarere tværtimod. 

UFO-nyt står heller ikke bag de såkaldte »fortrolige med¬ 
delelser«, der i den senere tid er blevet udsendt til en del af 
bladets læsere. 

UFO-nyt kan samtidig meddele, at Børge Jensen, grundet 
sit arbejde I UL-centret, er udtrådt af UFO-nyt’s redaktion. 

F. P. 


onen øgede samtidig leverancerne 
af våben til Nordvietnam. Over 550 
atombombesprængninger havde 
fundet sted her 22 år efter, at USA 
havde sprængt den første i en ørken 
i New Mexico. Verden gispede efter 
vejret. Omkring denne tid begyndte 
Knud Weiking gentagne gange at 
modtage en mærkelig besked fra 
Orthon. 

”Orthon ønskede 25 ton bly val¬ 
set ud i fire millimeters tykkelse. 

Jeg kunne ikke forstå, hvad det 
skulle bruges til og forsøgte at igno¬ 
rere det. Men jeg blev overtalt af en 
anden i gruppen, og vi bestilte bly¬ 
et,” fortæller Knud Weiking i dag. 

”Netop da blyet var leveret, kom 
Orthon med nogle præcise mål på 
tømmer, og vi fik at vide, at vi skul¬ 
le flytte 8.000 tons jord. Kort efter 
blev jeg af Orthon dirigeret ud på en 
mark, og her blev jeg sat til at ud¬ 
måle afstande. Først da blev vi klar 
over, hvad det hele drejede sig om,” 
fortæller Knud Weiking og kaster 
den lille blyplade med Orthon-bun- 
ker-inskriptionen ud på bordet. 

”Orthon beordrede os til at bygge 
et atomsikkert rum til 70 gravide 
kvinder og børn inden den 22. de¬ 
cember 1967. Gravemaskinen kom 
den 8., så vi havde meget travlt,” 
husker Knud Weiking. 

På få uger skaffede Orthon- 
folkene omkring 200.000 kroner 
fra givere overalt i landet, og hele 
pressen fulgte intenst med i bunkers- 
projektet, der blev kædet sammen 
med det varsel, som Richard Grave 
havde modtaget nogle år forinden i 
England: 

”Senest med det første sekund af 
den første time af julemorgen 1967 
vil jeg have åbenbaret mig for mit 
univers ved hjælp af en atomkerne¬ 
udviklingsproces.” 

”2.000 danskere tror på verdens 
undergang i atomkrig”, skrev Ekstra 
Bladet på sin spiseseddel, og da 
Dagbladet i Ringsted interviewede 
en af tilhængerne ved navn Børge 
Jensen om, hvad der ville ske, hvis 
atomkrigen ikke blev til noget, 
svarede han, at ”så er der sket et 
mirakel”. 

Men den 22. december, da bun¬ 
keren omtrent var færdig, fik grup¬ 
pen angiveligt besked fra Orthon 
om at aflåse og forlade stedet. Ingen 
benyttede nogensinde beskyttel¬ 
sesrummet, og det eneste, der kom 
fra himmelen julemorgen 1967, 
var spredte byger - til stor fryd for 
dagspressen. 

1 dag siger Knud Weiking, at 
pressen misforstod budskabet, og at 


bunkersbyggeriet kun var en sym¬ 
bolsk handling. 

”Bunkeren skulle symbolisere en 
kommende atomkrig, men der var 
ikke tale om, at krigen ville begynde 
den pågældende morgen. Den atom¬ 
kerne-udviklingsproces, som Orthon 
talte om skulle finde sted, var blot et 
udtryk for, at videnskaben omkring 
dette år havde udviklet atombom¬ 
berne så meget, at de havde kraft til 
at ødelægge hele Jorden, når den tid 
kommer,” siger Knud Weiking. 

Ifølge Orthons forudsigelser er 
der ingen tvivl om, at det kosmiske 
indgreb sker en dag. 

’Tidemes ende er nær,” har 
Orthon-stemmen sagt ved flere lej¬ 
ligheder, og det vil ikke gå stille af, 
spår Orthon. 

”Vi vil foretage en ting med Jor¬ 
den, som menneskene ikke drømmer 
om (...) Dette må ikke bekymre jer. 
Alt hvad vi foretager os, er ud fra 
kærlighedens og nådens princip.” 

Uden at Knud Weiking vil sætte 
en præcis dato på, hvornår alt dette 
indtræffer, er han dog temmelig sik¬ 
ker på, at det vil ske inden århund¬ 
redets udgang - altså inden for det 
næste halvandet år. 

”Der skal ske nogle kosmiske 
apokalypser for, at hele universet 
kan køre rundt. Somme tider ser 
vi eksplosioner i universet, og nu 
er turen kommet til os. Det er ikke 
tragisk - det er smukt. Vi forsvinder 
ikke, for det er ikke en undergang, 
men en overgang i lys, tid og rum. 
Orthon har lovet, at mange af os 
kommer over i andre verdener, hvor 
vi udvikles til større fuldkommen¬ 
hed og forståelse. Resten af os bli¬ 
ver genfødt på Jorden i andre tider,” 


forklarer Knud Weiking og bedyrer, 
at Orthon-filosofien også hænger 
sammen med kristendommen. 

”Buddha og Kristus er én og 
samme person. Jeg lod mig inkarnere 
først som Buddha for at give Østens 
folk mit budskab, og derefter som 
jøde for at give Vestens folk det,” har 
Orthon sagt. Og et andet sted: 

”Vi vil komme og sætte de fly¬ 
vende tallerkener på Midtsjælland 
på en sådan måde, at hele menne¬ 
skeheden bliver klar over deres eksi¬ 
stens (...) Jeg er livet og sandheden.” 

Er det ikke ubehageligt at sidde 
inde med en sådan viden? 

Knuds kone ryster på hovedet: 

”Nej, slet ikke. Vi er jo privilege¬ 
rede, fordi vi har fået et budskab til 
menneskene, der gør, at de bliver 
lutrede - vi giver folk håb igen,” 
siger hun og serverer kartoffelfrika¬ 
deller og vegetarleverpostej. 

I dag er der kun en lille håndfuld 
medlemmer af Orthon-bevægelsen 
tilbage i Danmark. Orthon-bunkeren 
blev fjernet i 1970 på forlangende af 
myndighederne. □ 

Kommentar: 


Artiklen blev første gang bragt i 
Berlingske Tidende torsdag den 21. 
maj 1998. Som bekendt gik Jorden 
ikke under ved århundredets udgang, 
som forudsagt af Knud Weiking. 

Læs mere om Orthon-bevægel¬ 
sen i: Willy Wegner: UF Oer over 
Danmark. Bind 2: 1965-1990 , 
side 25-36 


/ UFO-Nyt nr. 5, 
1967, (udkom i sep¬ 
tember) kunne man 
på midteropslaget 
læse denne pres¬ 
semeddelelse, hvor 
SUFOVs daværende 
formand Frank Pe¬ 
dersen på SUFOFs 
vegne tager afstand 
fra Universal Link 
og Børge Jensens 
aktiviteter i bevæ¬ 
gelsen. 

Sammensværgelses-teorier 


Hvem står bag de makabre 



Det er et af ufologiens store problemer, at man i langt de fleste tilfælde 
står uden fysiske beviser. Anderledes forholder det sig mht. de mystiske 
kvæglemlæstelser. Her står man bogstavelig talt med tonsvis af mere eller 
mindre makabert bevismateriale. 


AF PEDER SCHULTZ 


FOTOS: NATIONAL 
INSTITUTE FOR 
DISCOVERY 
SCIENCE 



Betjenten undersøger en ko under en bølge af kvæglemlæstelser i New Mexico i 
1970’erne. 


De første tilfælde af kvæglemlæ¬ 
stelser dukkede op i det sydvestlige 
USA i begyndelsen af 60’erne. 
Farmere begyndte at finde dødt 
kvæg, hvor organer tilsyneladende 
var fjernet med kirurgisk præcision. 
De organer, der oftest var fjernet, 
var øjnene, tungen, vævet omkring 
munden og kønsdelene. Nogle dyr 
var øjensynligt også blevet tømt for 
blod. På billederne til denne artikel 
ses typiske eksempler på lemlæstel¬ 
serne. Organerne var fjernet med så 
stor præcision, at der umuligt kunne 
være tale om rovdyr, som havde 
spist af dyrene. 

Desuden var mange af de dyr, 
som man fandt lemlæstet, blevet 
set sunde og raske dagen forinden, 
og den nøjagtige dødsårsag kunne i 
ingen af tilfældene fastslås. 

En af de første teorier om, hvem 
der står bag disse mystiske drab og 
lemlæstelser, pegede på satanister. 
Teorien var, at lemlæstelserne var 
udført som led i en eller anden form 
for satanistisk ritual. Denne teori 
passede dog dårligt til kendsger¬ 
ningerne. I ingen af tilfældene var 
der blevet fundet spor af mennesker 
eller køretøjer i nærheden af det 
dræbte kvæg. Selv ikke i de til¬ 
fælde, hvor de døde dyr blev fundet 
i sne eller mudder, fandt man nogen 
form for spor. Desuden forekom 
lemlæstelserne over et geografisk 
meget stort område, hvilket betød, 
at den påståede kult skulle være 
usædvanlig mobil. 

I slutningen af 70’eme begyndte 
kvæglemlæstelser for alvor at tage 
til i omfang. Hvor man før stod 
med ret få isolerede tilfælde, be¬ 
gyndte farmere nu at finde op til 
5-7 døde dyr på deres marker, når 
de om morgenen ville inspicere 
fritgående kvæg Dette betød, at 
kvæglemlæstelseme nu var gået fra 
at være blot et mysterium til en di¬ 
rekte økonomisk trussel imod flere 
farmeres eksistens. Dermed blev 
kravet om, at myndighederne gik 
ind i sagen, også mere presserende. 
Og med nogen modvilje begyndte 


myndighederne da også at efterfor¬ 
ske sagerne. Hidtil havde man fra 
officiel side afvist, at lemlæstel¬ 
serne skulle være andet end diverse 
rovdyrs værk. 

Med politiets og dyrlægers hjælp 
begyndte man nu de første systema¬ 
tiske efterforskninger af kvæglem¬ 
læstelser. Politiets efterforskning 
af området omkring dræbte dyr 
afslørede hverken spor af menne¬ 
sker eller rovdyr. Obduktionen af de 
dræbte dyr afslørede derimod nogle 
uhyre interessante detaljer. For det 
første bekræftede de, at fjernelsen 
af organer i de fleste tilfælde var 
sket med en kirurgisk præcision. 

Fx var tungen ofte fjernet komplet, 
hvilket krævede et præcist indgreb 
langt ned i dyrets hals. Et rovdyr 
ville typisk blot have flået det for¬ 
reste af tungen ud. Desuden syntes 
sårrandene at være svejset sammen 
på en måde, der pegede på, at ind¬ 
grebene var foretaget med en laser. 

Det mest interessante var dog 
de sekundære kvæstelser, som 
man fandt på meget af det dræbte 
kvæg. Foruden de præcist påførte 
lemlæstelser havde mange af dy¬ 
rene brækkede knogler og store 
blodansamlinger under huden. 


Disse sekundære kvæstelser var 
ifølge dyrlæger typisk dem, man 
vil finde hos et dyr, der er faldet 
fra en betydelig højde. Dette syntes 
at pege på et ret klart scenario for, 
hvordan lemlæstelserne var gået 
for sig. De enkelte dyr var åbenbart 
blevet dræbt et sted på marken og 
derefter bragt om bord på en form 
for luftfartøj. Her var organerne så 
blevet fjernet, og efterfølgende var 
kadaveret åbenbart blevet dumpet 
på et tilfældigt sted. 

Det var dog ikke i alle tilfælde, 
at kadaverne syntes at være dumpet 
på tilfældige steder. En morgen 
fandt en farmer i det sydvestlige 
USA således en død og lemlæstet 
tyr kun få meter fra indkørslen til 
gården. Tyren havde dagen forinden 
græsset på en mark adskillige kilo¬ 
meter borte. Farmeren og hans hu¬ 
stru mente begge, at kadaveret var 
blevet smidt så tæt på deres gård 
som en advarsel om ikke at ”inte- 
ressere” sig for meget for sagen. 
Samtidig mente de, at ikke-jordiske 
væsner kunne stå bag. 

Denne teori var de ikke ene om. 
Under den nye bølge af kvæglem¬ 
læstelser var der i mange tilfælde 
blevet observeret mystiske lys på 

himlen i de perioder, hvor der var 
forekommet lemlæstelser. Dette 
førte til, at ufoer for alvor begyndte 
at blive sat i forbindelse med kvæg¬ 
lemlæstelserne. 

Der foreligger et stort antal 
ufo-observationer i de områder, 
som er blevet særligt hjemsøgt af 
kvæglemlæstelserne. En af de mest 
spektakulære blev gjort af en jæger 
ved højlys dag. Den pågældende 
jæger bevægede sig igennem et 
øde område, da han pludselig blev 
opmærksom på en høj skinger lyd, 
der syntes at komme fra et sted 
overjorden. Han kunne dog ikke se 
noget objekt, hvorfra lyden kunne 
stamme. 1 stedet blev han opmærk¬ 
som på en ko, der svævede frit i 
luften under det sted, hvor den my¬ 
stiske lyd kom fra. Det forekom jæ¬ 
geren, at koen blev trukket op imod 
et usynligt, flyvende objekt. Han 
rettede derfor sin jagtriffel imod det 
punkt i luften, hvor lyden syntes at 
komme fra, og afgav en serie skud. 
Efter det sidste skud, ophørte lyden, 
og koen faldt uskadt til jorden. 

Det skal dog også nævnes, at fle¬ 
re vidner hævder at have observeret 
mystiske sorte, lydløse helikoptere 



i området. Et vidne hævder, at en 
helikopter fløj over ham i så lav 
højde, at han følte lufttrykket fra 
rotoren. Men vidnet påstår, at han 
ikke hørte den mindste motorlyd 
fra helikopteren, der heller ikke bar 
nogen form for identifikation. 

Disse observationer har givet 
anledning til diverse konspirations¬ 
teorier omkring det amerikanske 
militærs indblanding i kvæglemlæ¬ 
stelserne. Det er dog svært umid¬ 
delbart at se, hvilken interesse det 
amerikanske militær skulle have i at 
indsamle øjne, tunger og kønsdele 
fra kvæg. Desuden er det ting, som 
ville kunne skaffes langt lettere og 
mindre opsigtsvækkende fra slag¬ 
terier. 

Nogle ufologer har fremsat den 
teori, at ikke-jordiske væsner står 
bag sagen. De er i besiddelse af en 
avanceret camouflageteknik og kan 
camouflere deres rumskibe som jor¬ 
diske luftfartøjer - alt sammen i den 
hensigt at skabe forvirring omkring 
sagen. 

Man kan altså konkludere, at der 
er en sammenhæng mellem ufoer 
og den mystiske ”høst” af organer 
fra kvæg. Alt tyder på, at gernings- 



mændene opererer fra luften og 
råder over en meget avanceret tek¬ 
nologi. 

Indtil nu er der registreret over 
8.000 tilfælde af kvæglemlæstelser. 
Uden tvivl har en vis procentdel af 
disse en naturlig forklaring. Men 
det efterlader stadig et enormt antal 
uopklarede tilfælde. 

I begyndelsen af 2002 blev USA 
igen ramt af en bølge af kvæglem¬ 
læstelser. Dette har igen rejst krav 
om, at myndighederne endelig fin¬ 
der en forklaring. På det seneste er 
FBI gået ind i sagen. Det skal dog 
tilføjes, at FBI har givet udtryk for 
den størst mulige skepsis over for 
nogen form for indblanding af ufo¬ 
er. FBI koncentrerer udelukkende 
efterforskningen omkring jordiske 
beboere. Hvor langt de så kom¬ 
mer på grundlag af denne teori om 
gerningsmændenes natur, må tiden 
vise. □ 


Kilder: 


Linda M. Howe: Alien Harvest 
(1993) 

Diverse artikler 



Hvilken forbindelse 
er der mellem 
uidentificerede he¬ 
likoptere og kvæg¬ 
lemlæstelser? 

Nye materialer 



Orson Welles i 
studiet under udsen¬ 
delsen af historiens 
mest berømte hø¬ 
respil 


Klodernes Kamp 


For 25 år siden udsendte SUFOI 
radiohørespillet The Warofthe 
Worlds (Klodernes Kamp) på kas¬ 
settebånd. Flere læsere har efter¬ 
spurgt båndet, som længe har været 
udsolgt. Nu kan vi igen tilbyde den 
historiske optagelse - denne gang 
på en cd. 



Den 30. oktober 1938 begyndte 
CBS Radio i New York den ugent¬ 
lige udsendelse med radiohørespil 
under fællestitlen Mercury Theatre 
on the Air. Denne dag var det Orson 
Welles, som stod bag en nyskrevet 
udgave af H. G. Wells’ klassiker 
”The War of the Worlds”. 

Mere end to millioner lyttede 
til historien om, hvordan fjendtlige 
marsboere lander i New Jersey og 
invaderer Jorden. 

Hørespillet var så realistisk og 
dramatisk, at mange lyttere glemte, 
at der var tale om fiktion. De tabte 
hovedet og tog haglgeværet frem 
for at imødegå truslen fra rummet. 


Hør det originale hørespil 
The War of the Worlds på cd. 

Varighed: 51 min. 
Pris kr. 88,00 
(bestillingsnr. L-003) 



Bevæbnet med et haglgevær afventer 
76-årige William Dock i New Jersey 
marsboernes invasion. 



Vores forunderlige verden 


Er der nogen? 


1 1998 udkom et pragtværk af en bog, nemlig Janet 
og Colin Bords The World of the Unexplained - An 
illustrated guide to the paranormal. Ægteparret Bord 
er indehavere af billedbureauet “Fortean Picture 
Library”, som har specialiseret sig i billeder fra my¬ 
stikkens verden. Og det kan man se i denne bog. Det 
er simpelthen en smuk bog om alle mulige mystiske 
hændelser og fænomener mellem himmel ogjord. 
Bogen giver en glimrende introduktion til mystik¬ 
kens verden i en velafbalanceret tone, hvor der også 
er plads til afsløring af svindelnumre. Bogen udkom 
i 1998 og har længe været udsolgt, men SUFOI har 
sikret sig nogle få signerede, indbundne eksempla¬ 
rer direkte fra forfatterne. Så skynd dig at bestille 
dit unikke eksemplar! 



The World of the 
Unexplained, 176 
sider, rigt illustreret, 
stort format og ind¬ 
bundet. Kr. 298,00 
(bestillingsnr. B-040) 


Hvad har videnskaben gjort for at finde liv i rummet? 
Og hvad fortæller folk, efter de har mødt folk fra an¬ 
dre verdener? Life Beyond Planet Earth?: Man’s Con- 
tact with Space People omhandler vores søgen efter 
intelligent liv i verdensrummet - fra det videnskabe¬ 
lige til det bizarre. Bogen er skrevet af Janet og Colin 
Bord. Den udkom i 1991 og har længe været udsolgt, 
men SUFOI har sikret sig nogle få signerede, ind¬ 
bundne eksemplarer direkte fra forfatterne. Skynd 
dig at bestille et unikt eksemplar! 


Life Beyond 
Planet Earth?, 
238 sider, rigt 
illustreret og ind¬ 
bundet. 

Kr. 328,00 

(bestillingsnr. 

B-041) 



MAN'S C0NTACT5 WITH 
SPACE PEOPLE 

JANET AND COLIN BORD 


LIFE BEYOND 
PLANET EARTH? 



























Nye materialer 

På sporet af Orthon 

Looking for Orthon er en ny en¬ 
gelsksproget bog om kontaktper¬ 
sonen George Adamski. Det er 
historien om verdens første kontakt¬ 
person. Bogen viser ham som en 
seer, der forvandlede verden, men 
forkludrede sit liv. 


Looking for Sta, 

Orthon 



Looking for Orthon, 224 sider. 
Kr. 228,00 
(bestillingsnr. B-043) 


1 mere end 20 år har journalisten 
Patrick Huyghe skrevet om ufoer 
i bl.a. New York Times, Omni, 
Science Digest og Newsweek. I 
bogen Swamp Gas Times - My Two 
Decades on the UFO Beat er de 


bedste artikler samlet og opdateret 
- og det er virkelig både underhol¬ 
dende og meget informativ læsning, 
hvor selv garvede ufointeresserede 
finder nyt om mange klassiske hæn¬ 
delser. 

■So- 


Tilbud og nyheder til læserne 


, 

Alle varer kan bestilles på denne kupon (eller en kopi af den). Sæt kryds ved de f 
Send kuponen til: SUFOI, Postboks 6, 2820 Gentofte. Og vi sender et girokort. Så snart vi i 
indbetaling, sendes alle varer. Porto/ekspeditionsgebyr er på kr. 19,00 - uanset hvor meget du bestiller. 

Navn:_ 

Adresse: 



Send venligst de afkrydsede varer: 


O Det glemte folk (2 bind) Kr. 298,00 
Nu igen på lager 

O UFO-plakat. Kr. 49,00 
O Mysterious Spheres (musik CD). Kr. 129,00 
O UFO-Nyt (14 årgange). Kr. 1.238,50 
O UFO-Nyt (30 gamle numre). Kr. 90,00 
O UFO-Vision (6 numre), kr. 198,00 

O UFO’er - Tæt på et mysterium, kr. 90,00 
(Video) 

O The Encyclopedia of Extraterrestrial 
Encounters (Dog). Kr. 298,00 

O The Encyclopedia of Extraterrestrial 
Encounters (cd-rom). Kr. 149,00 


O The Mysterious Spheres (video). 

Kr. 120,00 

O Moving Images Volume II (video). 

Kr. 120,00 

O The World of the Unexplained. Kr. 298,00 
Nyhed 

O Life Beyond Planet Earth? Kr. 328,00 
Nyhed 

O Swamp Gas Times. Kr. 255,00 Nyhed 
O Looking for Orthon. Kr. 228,00 Nyhed 
O The War of the Worlds. Kr. 88,00 Nyhed 

O Introduktionsabonnement på UFO-Nyt 
årgang 2002. Kr. 197,00 


Til det samlede beløb lægges kr. 19,00 i porto/ekspedition 


























På rejse i mystikkens verden 

Nu kan vi igen tilbyde Klaus Aarsleffs velskrevne og spændende værk 

”Det glemte folk”. 


Fra rejser i USA, Mellemamerika og Middelhavslandene fortæller Klaus 
Aarsleff om oplevelser, indtryk og møder med spændende mennesker. Rej¬ 
serne former sig som en jagt på sagn og fortidsgåder, der peger tilbage mod 
et ukendt folk. Det var et folk, der kunne udrette forbløffende ting, og som 
oprettede kolonier i fjerne afkroge af kontinenterne. De byggede vældige 
templer og skabte sælsom kunst for op mod 10.000 år siden. 

Indhold: Sagnet om landet der gik under • Anasazi- og hopifolket i USA 
• Olmekernes gåde • Kloderne i Costa Rica • Søkongernes kort fra før 
Syndfloden • En ufattelig stenplatform i Libanon • Sfinxens og pyramidens 
hemmelighed • Templet fra tidernes morgen • Kalenderhuset fra Løvens 
tidsalder • Maltas mysterier • Atlantis, Aztlan, Aland... • 10.000 år gammel 
hukommelse 


I Peru og Bolivia fandt de europæiske skatte jagere mere guld og sølv end 
noget andet sted på kloden. Men de fandt også templer, mure og ruiner 
fra en gådefuld kultur. Det var en kultur, der allerede var ældgammel, da 
inkafolket opstod omkring år 1200. Deres templer skar de ud i bjergene, 
eller de byggede dem af gigantiske, planslebne sten. Ingen har endnu været 
i stand til at forklare, hvordan de bar sig ad. Måske ligger deres vigtigste 
byer endda den dag i dag skjult i Amazonas... 

Indhold: Oberst Fawcetts mærkelige statue • En kulturpark fra urtiden? • 
Ørkenens store billedbog • Nazcas uforklarlige tegninger • Det barberede 
bjerg • Højslettens templer, som guderne skabte • Facetslebne klipper og 
grotter • Ad farlige veje • På smuglertogt til Cuzco • Regnskovens glemte 
by • Pyramiderne ingen endnu har besøgt 

Det to bind sælges samlet for kun kr. 298,00. Normalprisen er kr. 372,00. 

Bøgerne bestilles ved at bruge kuponen på side 
23 eller ved at indbetale kr. 298,00 + kr. 19,00 i 
ekspedition/porto - i alt kr. 317,00 - på giro 9 11 
77 25, SUFOI, Postboks 6, 2820 Gentofte. Bestil- 
lingsnr. B-031. 

I 30 år har Klaus Aarsleff rejst over hele jordkloden 
for at undersøge paranormale fænomener, fortidsgå¬ 
der og underlige fællestræk mellem myter og tidlige 
kulturdannelser. 





Det glemte folk 1 

Vesten og østen for Aztlan 
140 sider. Rigt illustreret. 


Klaus Aarsleff 

Det glemte folk 



Andesbjergenes gåder 


Det glemte folk 2 

Andesbjergenes gåder 
138 sider. Rigt illustreret. 





















